
Doba sadanje. 


PRVI ČIN 


Veliki salon u prvom katu palače Milesi. U dnu tri velika otvora što vode na 
uski dugi balkon, ograničen masivnom kamenom balaustrom. Kroz njih se 
vidi splitska luka: najprije vrhovi jarbola od ribarskih lađa poredanih uz 
obalu, zatim u sredini luke usidrena bijela jahta sa amerikanskom zastavom, a 
odmah iza nje lukobran, preko koga u velikoj daljini konture bračkih 1 
šoltanskih bregova. Ljeto, koncem augusta, dopodne, oko 11 sati. Sunce puni 
prostore nad morem, oštro se reflektira u vodi 1 prosiplje se kroz balkonske 
otvore u salon. Pokućstva ima malo, a i ono je derutno 1 starinsko: jedna 
garnitura sa tamnocrvenim, na mnogo mjesta ispucanim, svilenim štofom, 
komoda na kojoj su nekakve knjige, pasijans-karte, fotografija pokojnog Bašće 
pod kojom gori lumin, obična bočica tinte 1 pero, na okruglom stolu pred 
sofom banalna barokna košarica od porculana i album sa fotografijama. U 
dnu, kraj balkona, štvaća mašina. Nad vratima, desno 1 lijevo, kao i nad 
otvorima što vode na balkon, karniše sa prašnim tamnocrvenim draperijama. 
Veliki zidovi potpuno prazni, samo na desnom visi u debelom zlatnom 
renesansnom okviru velik portret venecijanskog patricija u načinu Tiziana. 
Plafon sa štukaturama, među kojima: u sredini ovalna tiepoleskna "Galatea" 


U, a na krajevima dva starinska lustera na kojima nema svijeća. 


Kad se digne zastor, vidi se kako ĐIĐETA sjedi naslonjena laktima na 
mašinu. Ona je tipična dalmatinska crnka kovrčaste, podrezane kose, hitra i 
spretna iako nešto slabunjava, od kojih dvadeset, a možda 1 više godina, 
odjevena u jednostavnu modernu haljinicu preko koje ima bijelu pregaču sa 
džepovima na obje strane. 


U isti čas izađe zdesna, hitrim korakom, KONTE KEKO 1 uputi se ravno 
prema lijevom izlazu. On, u izgledu, ne odaje nimalo da je ogranak 


bornirane, dekadentne, propale porodice malih dalmatinskih aristokrata, svjež 
1 gibak u kretnjama, obziran 1 fin u govoru, dok ga ne zanese njegov južnjački 
temperamenat, visok, tamne puti i kose, obrijan, dobro ali nipošto kicoški 
odjeven, u svijetlim pantalonama 1 tamnomodrom kaputu, sa kravatom od 
foularda, bijelim polucipelama, bez šešira. Bit će mu oko dvadeset 1 šest 
godina, koje je proveo u neprestanoj borbi 1 trganju da se održi na površini, 
bijen od oskudice 1 sitnih obiteljskih briga, jedva je svršio pravni fakultet i sad 
se sprema da doskora bude promoviran na čast doktora. Malko egoist, nipošto 
proračunan, sposoban za najljepše zanose, katkad tvrdoglav, a katkad opet 
popustljiv 1 neotporan. Susretaj sa malom Amerikankom PHOEBE bio je za 
nj kao neka fantazija o sreći i veličini koja ga je trenutačno obuzela iz potrebe 
da pobjegne iz skučenosti, mizerije i poniženja u koje ga je turilo postepeno 
duševno 1 materijalno propadanje njegove porodice. A možda 1 želja da 
podigne svoju krv na stari ugled i novu afirmaciju, učini da se je dao zanijeti 
onom fantazijom, što ga je skoro navela da postane nezahvalnik 1 izrabljivač 
žene koja je bila kadra da sve žrtvuje za nj. 


KEKO pođe hitro do balkona, pogleda van 1 krenuvši k izlazu lijevo, dobaci 
ĐIĐETI hladno: Do viđenja! 


ĐIĐETA prije nego je on došao do vrata, skoči naglo 1 zakrči mu put, 
uzrujana 1 zaplakana. Po svemu se vidi da je maloprije došlo među njima do 
jakog sukoba: Ne puštam te! Ne dam da ideš onamo! 


KEKO sili se da bude miran: Điđeta, budi pametna! 
ĐIĐETA: Ja nisam pametna! Neću da budem pametna! Ne puštam te! 


KEKO: O bože sveti! Ali već je sve dogovoreno... Motor je već pristao 
uz obalu... Pođe natrag do balkona i gleda van. 


ĐIĐETA jače: Šta je meni stalo!... Zar ona egzaltirana Amerikanka 
nema nikoga drugog da joj pravi društvo osim tebe! Ti nemaš 
vremena da gubiš - ti moraš učiti... 


KEKO: A ti si ljubomorna... 


ĐIĐETA: Pa jesam... i naravno da jesam... 


KEKO: Ali velim ti još jedanput: ona je zaručena... 

ĐIĐETA: Pa nek ide njezin zaručnik s njom! 

KEKO: Ali on ne pozna ni grada ni starina... i baš zato me je - 

ĐIĐETA upadne mu u riječ: Stari konzervator zamolio - znam, znam - 
jer ti znaš engleski - i to sam čula već sto puta... Ali k vragu i 
Amerikanci i konzervator i Dioklecijan i latinski i engleski... Prileti k 
njemu i uhvati se za nj: Ja te ne dam! Ja te ne dam!... 

KEKO: Ali niko me tebi i ne otimlje... 

ĐIĐETA: Kekica! Kekica! Ti si moj! Je li da si ti moj! 

KEKO ponešto suzdržljiv, sa dosadom: Jesam... jesam... Samo ne znam, 
zašto me već tri dana mučiš?... Tu se nalazi jedna strana djevojka 
koja... sutra odlazi. Ja joj moram za vrijeme boravka ovdje biti pri ruci 
-ito je sve. 

ĐIĐETA: To nije sve, Kekica, to nije sve. Ja dobro vidim... 

KEKO: Šta tu ima da se vidi? 

ĐIĐETA: Ona je lijepa... Ne možeš reći da nije lijepa... 

KEKO: Jest, lijepa je!... Pa šta za to? Zar ti nisi lijepa? 

ĐIĐETA: Ona je ljepša... Bogata je, elegantna, inteligentna... Gdje se ja 
mogu s njome mjeriti! Ti sam kažeš da ima prekrasne ruke i fine 
prste... a gledaj moje! Iznakaženi i izbodeni od igle! 

KEKO rezolutnije: Sad mi je već dosta! Pusti me! 

ĐIĐETA sa malko nježnog prijekora u tonu: Vidiš - jedva čekaš da odeš... 
Maloprije htio si otići, a nisi me ni poljubio! 

KEKO: Jer si me razbjesnila svojim glupostima. 

ĐIĐETA još nježnije: Samo si mi dobacio kroz zube, kao da sam ja za te 
posljednji stvor na svijetu: "Do viđenja!" Ali ja sam za te uvijek bila 
prva, je li, Kekica? Prva - prva - 


KEKO koji je međutim pogledavao kroz balkon: Jest! Jest! Kao da je vani 
vidio nešto što je očekivao: Eno, motor je već pristao!... Na! Poljubi je: Sad 


je sve u redu. Hoće da ide. 

ĐIĐETA nasrtljiva, ne da mu da se makne: Još, još jedanput! 

KEKO poljubi je u Žurbi kratko dva-triput 1 sve teži k izlazu: Evo. Zbogom! 
ĐIĐETA drži ga: To ne valja. Molim: lijepo i dugo. 

KEKO: Potpuno si poludjela! Poljubi je nešto dulje: Adio! Pođe. 

ĐIĐETA naglo za njim, kraj vrata: Čekaj. On se ustavi nestrpljiv: Pa ti 
nemaš ni dinara uza se! Izvadi iz džepa pregačice banknotu 1 turi mu je u 
džep kaputa. Materinski, tišim glasom: Ako joj slučajno hoćeš kupiti dva- 
tri garofula. Jače: Vidiš kako Điđeta na sve misli! 


KEKO poljubi je: Ina ono na što ne treba. Ode. 


Điđeta ostane začas na mjestu, onda poleti na balkon, malko počeka i nekome 
mahne rukom na ulici. Najednom zazvoni na kućnim vratima. To je starinsko 
zvono na pero kojemu se Žustri zvuk gubi kroz velike prostorije drevne palače. 
Điđeta se trgne, vrati se s balkona, poleti k vratima lijevo, izađe na koridor ne 
zatvorivši ih za sobom. Pozornica začas prazna. Vani se čuje živ govor 1 malo 
zatim uđe sva ešofirana KONTESA KATE, a za njom ĐIĐETA. Kontesa, 
žena u pedesetim godinama, sijede kose, punačka 1 još dosta svježa, otmjena i 
staromodna u načinu 1 toaleti, sa nekakvim bjelokosnim brošem na prsima i 
molitvenikom s koricama od sedefa u maloj, finoj, ali ne manikiranoj ruci, bez 
prstenja. 


KONTESA kao da je pred nekim pobjegla: Čini mi se da dolazi gore - 
ĐIĐETA: Tko? 
KONTESA: Jako! - Pogledaj je li na banku? 


ĐIĐETA izađe na balkon 1, držeći se indiferentno, pogleda dolje na pijacu, 
onda se vrati: Nema je... 


KONTESA užurba se, stavi molitvenik na komodu: Ako dođe, umiri je... 


ĐIĐETA: Ne bojte se, kontesa Kate... Ja ću već... Imam još nešto malo, 
pa ću joj dati... 


KONTESA: Jadna Điđeta, šta bismo mi da nemamo tebe... Je li izašao 
Kekica?... 


ĐIĐETA: Maloprije. vani zazvoni: duga, snažna zvonjava. 


KONTESA: Ona je... Čuješ li, potegla je kao furija! Bježim. Otkasa desno 
1 zatvori vrata za sobom. 


ĐIĐETA izađe lijevo, čuje se njezin glas: A, vi ste to, Jako! 


JAKO uđe direktno 1 neženirano u salon, kao da ulazi u kakvu kavanu. Za 
njom začuđena Điđeta mimo koje je ona ušla ne obzirući se mnogo. Jako je 
vanredno krupna i visoka žena, upravo glomazna. Najpopularnija 
prodavačica voća 1 zelenja, koja ima svoj banak upravo ispod balkona palače 
Milesi. Reska u tonu, puna humora sa dobrom dozom mualicije 1 sa vječnim 
aluzijama u riječima i mimici. Mišići njezina lica, oči, čelo, glava, ruke, a 
katkad 1 bokovi i noge stalno prate kretnjama njezin govor: E, e ja san to, 
fala bogu! Lako me je vidjeti - jema me dosta! Gleda po salonu, kao da 
nekoga traži: A teško mi se i sakrit ovolikoj kolika san! Drugima je to 
puno lašlje... A di li je konteša? 


ĐIĐETA: U crikvi. Šta ste htjeli, Jako? 


JAKO: U crikvi? Ajme, kako je nikima bog dobro da! Mogu u crikvu 
kad hoće... Opazi molitvenik: Ča, prez molitvenika? 


ĐIĐETA kao da i ne čuje što je ona rekla: Šta ste htjeli, Jako? 

JAKO sjedne na jedan fotelj: Da i ja malo siden na poltronu... Znate, 
stojim van po cili dan... 

ĐIĐETA: Pa sjedite kad vam se hoće. Mi smo vam još nešto dužni... 
vadi nešto novaca iz džepa od pregače. 

JAKO: Puštite to: vi mi niste ništa dužni! Ne treba Jaki vaših pinez. Vi 
ne jite moje smokve ni milune... 

ĐIĐETA: To mi je dala kontesa za vas - 

JAKO gleda je maliciozno: Konteša? Dala van je za me? Pogleda na portret 
na zidu: A Ticijano još uvik visi! Nisu ga još kupili Amerikanci! 
ĐIĐETA: Šta se vas tiču Amerikanci, Jako? Bilo bi najbolje da sađete 


dolje i pripazite na svoj banak! Pođe k mašini 1 počne raditi. 


JAKO: A jemate i zašto da ji branite! Dobri ste im dok vas tribaju. Dok 
živu od vaše mizerije... To govori cili Split... 

ĐIĐETA: Cili Split laže... Da meni kontesa ne da svoje makine - 

JAKO: Njezina makina? Njezina? Je isto ka ča je ona jahta pokaže van 
kroz balkon moja!... Makina je vaša i vi plaćate rate za nju. Điđeta ne 


odgovara 1 šije dalje. Pauza. Onda Jako iznenada: A hoće li čagod biti s 
onom Amerikanicom? 


ĐIĐETA prestane naglo s mašinom: Šta bi trebalo da bude? Šta vam 
svašta ne dolazi na jezik? Šije. 


JAKO: A eto, palo m'e ojedanput na pamet. S aluzijom: Sve je moguće 
na ovon svitu. Pauza. A kako jon je ime? 


ĐIĐETA: Kome? 

JAKO: Pa onoj. Amerikanici. 

ĐIĐETA: Phoebe. 

JAKO: Phoebe? 

ĐIĐETA: Phoebe. 

JAKO: Ime od maške! Pauza. A jema li pinez? Puno? 

ĐIĐETA s dosadom, ujedljivo: Još više. Šije dalje. 

JAKO: Sirota konteša! Od srca jon želin! Pogleda s balkona 1 vikne prema 
dolje: Mali, donesi oti veliki milun!... LU taj čas proviri KONTESA zdesna, 
ne opazi JAKE 1 uđe. 

KONTESA: Je li otišla? Điđeta joj mahne rukom da je Jako na balkonu, ali 
prekasno. Jako se vrati i upravo čuje kontesino pitanje. 

JAKO: Ne, još ni. Dobro jutro, šjora konteša! Ol se jur već svršilo u 
crikvi? 

KONTESA zbunjena: Jest... jest... Ali, da... vi ste došli... 

JAKO usrdno, nonšalantno: Dobila sam jutros prekrasne milune... 
Ostavila sam vam jedan... Velin van skupi svih pet prsta 1 stavi ih na usta 


- cukar! 
KONTESA: Kekica je lud za njima... 


Vani zazvoni. Jako izađe lijevo 1 odmah se vrati držeći na dlanu krasnu dinju. 
Kontesa je iznenađena. Điđeta u sumnji. 


JAKO preda kontesi dinju: Recite konte Keku da mu je to donijela Jako. 
Za sinjorinu Phoebe! Okrene se 1 trijumfalno odgega k lijevom izlazu 1 izađe 
van. Kućna vrata zalupe u koridoru. 


KONTESA još uvijek u čudu: Šta to znači? Zar si joj platila? 
ĐIĐETA: Nije htjela uzeti. Sjedne uz mašinu 1 počne da radi. 
KONTESA: To je neka njezina špekulacija - 

ĐIĐETA: Amerikanci! 

KONTESA: Misli da će nam kupiti Tiziana. 

ĐIĐETA: I kojekakve druge kombinacije - 

KONTESA: Onda bismo i tebi sve vratili. 


ĐIĐETA: Meni nemate šta vraćati, kontesa Kate! Ako sam ja šta 
učinila, sve je to bilo samo za Kekicu. A kad jedanput bude doktor... 


KONTESA: Svima će nam biti bolje. Samo nam je sada teško. Je li 
davno što je izašao? Jutros je rekao da će dovesti Amerikanku da joj 
pokaže Tiziana. 


ĐIĐETA: Kad bi već jedanput otputovali! Kekica ne uči ništa otkad je 
ona ovdje. 


KONTESA pogleda je malko sumnjivo 1 ljubazno: Meni se čini, Điđeta, da 
si malko ljubomorna? Valjalo bi je nečim ponuditi ako dođe... Stavit ću 
u friško ovaj milun! Pođe lijevo, onda se vrati: Kako bi bilo da odeš uzeti 
malko ružulina? 


ĐIĐETA digne se 1 pođe: To je najbolje. Uzme kontesi iz ruke milun: Ja ću 
ga stavit u vodu. Izađe lijevo, a u isti čas ponovno zazvoni na kućnim 


vratima. 


KONTESA se trgne: Blaženo zvono! Pođe do vrata lijevo, tu se postavi da 
je ne bi dolaznik vidio iz koridora 1 čeka s nepovjerenjem tko bi mogao biti. 


Vani se čuju muški glasovi 1 malo zatim uđu Kekovi stričevi: najprije 
KONTE RUĐE, a za njim KONTE MOME. To su dva karakteristična tipa 
dalmatinskih plemića u potpunoj dekadansi. Konte Ruđe je visok, ćelav, sa 


ofarbanom bradicom a la Alessandro Tassoni“! - talijanski pjesnik iz seičenta. 
Bit će mu nešto ispod šezdeset, stasit i vitak, odjeven moderno, elegantno, 
skoro kicoški, sa polucilindrom u jednoj, a štapom sa bjelokosnom kuglom u 
drugoj ruci 1 ima lakovane cipele sa gumbima. Na vrpci oko vrata nosi 
monokl obrubljen kornjačevinom, tanku zlatnu narukvicu oko desnog pulsa, 
velik prsten sa kamejom na lijevom kažiprstu, a neobično dug nokat na 
lijevom malom prstu, kojim otkad-dokad, u razgovoru diskretno kopka po uhu 
ili nosu, na što izvuče iz džepa rubac, u koji obriše svoj dragocjeni nokat. 
Superioran u tonu 1 načinu, geste proučene i odmjerene, govori odsječno u 
kratkim frazama, umećući često među riječi "velim" 1 potcrtavajući sve što 
kaže, pa i onda kad je to neznatno 1 nevažno. U džepu stalno nosi džepno 
izdanje svog pjesnika ljubimca Dantea. 


Konte Mome je nešto stariji od svog brata, brbljaviji, prostodušniji, skoro 
buršikozan. Visok, plećat, sa malko embonpointa, odjeven u komotan crni 
salonrok koji nije nikad zakopčan ali je sav zalizan na širokim reverima a 
okrajci mu vise kao mlohava, spuštena krila. U lijevom zapučku konstantno 
nosi krupan cvijet: u ovaj čas omanji suncokret. U lijevoj ruci drži starinski 
cilindar naslonjen na prsa, u desnoj prostu zavinutu batinu o koju se 
naslanja iako je još dosta čvrst i Žustar. Raskuštrane rijetke vlasi, prilično 


sijede, a brada kakvu je nosio Aleardo Aleardiž! - talijanski pjesnik iz 
otočenta. Nosi veliku crnu plastron-kravatu 1 sprijeda široko otvoren 
ovratnik, u kravati ogromnu pribadaču sa kamejom, oko vrata starinski zlatni 
lanac koji svršava sa urom u jednom džepiću njegove šarene baršunaste veste. 


Jednako oko vrata svileni konopčić na kome visi otvoren starinski cviker. Na 
nogama jednostavne, crne zaprašene cipele sa elastikom koji je već popustio, a 
iz njih, kad sjedne, vire pletene, bijele končane nečiste bječve. U džepu nosi 
konzekventno svoj molitvenik. 


Oba su brata puki siromasi 1 žive od kukavne pripomoći koju dobivaju od 
jedne stare ustanove "Bratovština splitskih plemića" u kojoj oni 1 obavljaju 
neke neznatne funkcije. 


KONTESA im pođe u susret, vrlo slatka 1 ljubazna. Pruži ruku najprije 
Ruđi koji joj je kavalirski poljubi, a onda Momi koji joj pruži dva prsta one 
ruke kojom drži batinu: Sto znači ovo iznenađenje? Komu da zahvalim 
za ovu vizitu? 

RUĐE okrene se Momi: Vidiš, ona i ne zna - O, donne ingrate!“! 

MOME: Mi smo dobro učinili što se nikad nismo htjeli ženiti. 

RUĐE: Nema nas tko zaboraviti! 

KONTESA: Ruđe, ti si uvijek u metafori, kao i Sveto pismo. Govori 
jasnije. 

RUĐE Momi: Šta veliš: jasnije? 

MOME kontesi: A kakav je danas dan, draga Kate? 

RUĐE: Dan smrti našega brata, velim! 

MOME kontesi: Tvoga muža. 

KONTESA: Znam ja to vrlo dobro i bez vas. 

MOME: Danas je dvanaest godina što je umro. 

RUĐE: Ti znaš, jer vodiš memorijal u bratovštini. 


KONTESA: Danas je trinaest godina što je moj Bašće umro. Ja sam se 
ovaj čas vratila s mise koju sam dala čitati za pokoj njegove duše. Ali 
kao svake, tako ni ove godine nije vas bilo tamo. Ni tebe, Mome, koji 
si sigurno jutros oblizao oltare u pet drugih crkava... 


RUĐE: Nije bilo tamo, velim, ni tvoga sina! 


MOME malko razdražen: On se vozika po luci u motoru s nekom 
Amerikankom - 


RUĐE: Koja se hrani konzervama - 

MOME: I pije naftu! 

RUĐE: A na ulici zviždi kao fakin - 

MOME: I kupa se, sama s Kekicom, na mjesečini! 
RUĐE: U trikou... koji, velim, više otkriva nego pokriva! 
KONTESA izaztvno: I šta još? 

MOME okrene se bratu: Čini mi se da je dosta? 

RUĐE kratko: Dosta! 

KONTESA: I zato ste dolazili amo? 

MOME: Ne samo zato. 


RUĐE: Za još nešto! Digne se, pođe par koraka, ustavi se pred Tizianom i 
nakon pauze pokaže štapom na sliku: Jedan Englez davao je našem papi 
300 sterlinga za nju. 


MOME: Da mu je davao 3000, ne bi je bio dao! 
RUĐE: On je, velim, znao rišpetat obiteljske relikvije. 


KONTESA: Jest, sinu je ostavio samo hipoteke i onog Tiziana koji je 
falšan. 


RUĐE naglo se okrene, u isti čas s Momom, kontesi, i oba kao da joj hoće 
zaustaviti riječ na ustima: Pst! To se ne govori! 


KONTESA: Šta vam je? Pa valjda znate da je to od nekog drugog 
pitura - 

RUĐE kratko: Basta, velim! 

MOME: Onaj profešur iz Beča mogao se je i prevariti. 

RUĐE: Uostalom, za to ne zna nitko. Kontesi: Jesi li rekla Keku? 
KONTESA: Nisam. Reć ću mu kad postane doktor. 


RUĐE: Bolje nikad! 


MOME: Ako mu uspije da je proda, nije barem učinio ništa nepošteno. 


RUĐE: Jer je, velim, radio: bona fide! 


KONTESA koja osjeća da oni spremaju nekakvu ataku na nju: Već bi bilo 
dosta ove igre! Govorite jasno: šta hoćete? 


RUĐE: Došli smo na izvrsnu ideju. 

MOME: Ako pristaneš - bit će dobro za sve nas. 
KONTESA: Htjela bih i ja, napokon, doživjeti nešto dobro. 
RUĐE: I doživjet ćeš. 

MOME: Sve ovisi o tebi i o Keku. 


KONTESA nestrpljivo: Govorite... jer ja bih morala pripaziti na ono 
malo ručka - 


RUĐE: Ako zakasniš, možeš žrtvovati jednu pjatancu... 
MOME: Onda će ostati bez ručka - 

KONTESA: Govorite - govorite - 

RUĐE: Znaš, Kekovo prijateljstvo sa onom Amerikankom - 


KONTESA sa ponešto zlobnom aluzijom: Koja pije naftu... 


MOME: To ne valja uzeti ad litteram!!S“ 
KONTESA k. g.: Ali jede konzerve... 


RUĐE prelazi uzvišeno preko njezinih aluzija: U zgodnom momentu, 
velim, Keko bi joj mogao spomenuti Tiziana MOME: Kako bismo ga i 
prodali - 


RUĐE: Kad bi se netko našao tko ima smisla za takve stvari - 


MOME: I tko ima ambicije da mu na zidovima vise Tiziani ili Rafaeli. 
Za nas je to svejedno! 


RUĐE: Mi ionako nemamo zidova! 
KONTESA: Ali imam ih ja! Ovo je moja kuća. 


MOME: A hipoteke? 

RUĐE: A do kada, velim, do kada? 

KONTESA: Po pogodbi imam pravo uživanja do smrti. 

MOME: Od jedne sobe! 

RUĐE: Koja može biti i u šufitu, gdje se ne mogu ni čavli zabiti a 
kamoli objesiti Tiziani! 

KONTESA: Mene neće nitko izbaciti iz ovog stana... Hipoteke su već u 
ruci jednog svećenika! 

RUĐE sretan što može dati oduška svom ateističkom snobizmu: To su 
najokrutniji vjerovnici. Okrutni kao i njihov bog! 

MOME koji je pobožan, sad, za prvi put, odriče se svoga kompanjona i 
protestira okrenuvši se kontesi, koja se prekriži na Ruđinu psovku: Oprosti 
mu, Kate, njegove volterijanske blasfemije! 


RUĐE pojačano: Velim: kao i njihov bog! Pauza. Ali da zaključimo. Šta 
ćeš nam dati ako prodaš Amerikancima Tiziana? 


KONTESA malo uzrujana: Tizian je Kekičin. Vi znate da mu ga je 
darovao, kad se je krstio, otac moga muža i vaš. Akt je kod notara. 
RUĐE: Si, si! Giusto!!Z 

MOME: To je tačno! 

KONTESA: Dakle Tizian je Kekičin. 

RUĐE: Jest - falšni! Ali pravi, velim, a to zavisi o nama - pravi je naš. 
Tvoj, njegov pokazuje na Momu i moj KONTESA: Pa valjda nećete - 
MOME: E perche no?! Zašto ne? 


RUĐE: Ako ga prodaš za pravog, autentičnog, onda, velim, i mi 
zaslužujemo naš dio. Nas smo četvero: polovicu tebi i Kekici, a 
polovicu meni i Momi. 


KONTESA konsternirano, plane: I zato ste dolazili amo, baš na dan 
Bašćine smrti!... Lihvari! Ucjenjivači! Bezdušnici! 


RUĐE i MOME koji se nisu nadali toj erupciji, u prvi čas se zbune, a onda 
se hitro snađu: Ali, Kate... Che parole!!! Zar nama nije potreba kao i 
tebi? 

KONTESA: Ja ću sama reći Amerikancima da je to falsifikat. 

RUĐE opet u svojoj pozi: I dobit ćeš, velim, dva dolara za nj! 

MOME: Upravo jedna misa za dušu pokojnog ti muža - 

RUĐE: I kvartin ulja za lumin pred njegovom fotografijom... Idimo, 
Mome. Pođe k izlazu lijevo. 

MOME polazeći za njim, kontesi: Adio, Kate!... 

KONTESA: Čekajte! 

RUĐE okrene se, ai Mome s njim, oba u stavu očekivanja: Dakle? 
KONTESA: Previše tražite, popustite - 


RUĐE: Polovicu, velim. Ni dolara manje! 


Uto zasvira ispod balkona harmonika, a uz njezinu pratnju zapjeva ženski 
glas neku sentimentalnu pjesmu. Velika se dvorana napuni pjesme. Njih troje 
ostanu začas mirni, a onda se RUĐE uputi k balkonu, gleda dolje, sluša 
svirku 1 kucka po tlu štapom u ritmu. MOME pođe za njim, ustavi se malko 
dalje od balkona 1 sluša u tihom zanosu. Dva koraka od njega stoji nepomično 
kontesa, ne toliko interesirana muzikom koliko iz nekog respekta prema 
njihovom muzikalnom spleenu, pogotovo u onom momentu kad bi htjela da ih 
ublaži. Prije nego svrši svirka, uđe ĐIĐETA noseći na tasi malu bocu 
maraskina sa nekoliko čašica, stavi je na stol, pri čemu napravi malu buku, na 
što joj MOME dade znak prstom da miruje. Pauza. Kad svrši svirka, vidi se 
kako RUĐE lagano aplaudira, a onda se okrene MOMI. 


RUĐE: Mome, posudi mi dva dinara... 


MOME stavi palac 1 kažiprst desne ruke u džep od prsluka, kao da traži 
novac, a lijevu pruži kontesi: Molim te, posudi mi dva dinara. 


KONTESA Điđeti: Imaš li, Điđeta, dva dinara? 


ĐIĐETA promiješa oba džepa na svojoj pregači 1 dade kontesi novac: 
Upravo imam dva. 


KONTESA: Hvala! pruži novac Momi. 

MOME: Hvala! Pruži novac Ruđi. 

RUĐE uzme novac i baci ga kroz prozor sviračima. Poslije malo svirka 1 
pjevanje započne opet, 1 to jedan poznati moderni ples. Na kućnim vratima 
zazvoni dvaput vrlo jako. Svi se trenu. 

ĐIĐETA: To je Kekica! 

KONTESA: On ima svoj ključ, ali kad tako zvoni, onda netko dolazi s 
njim. 

RUĐE: Možda i Amerikanci... Dobro bi bilo da se uklonimo... Pokaže 
desno. 

KONTESA: Jest. Neka ih Kekica primi. Zvat će nas ako ustreba! Ona 
pođe, 1 pruži Ruđi pasijans-karte što su na komodi. Za njom Điđeta 1 oba 


konta noseći sa sobom svoje stvari: Bude li vam dosadno, tu su moje 
pasijans-karte. 


Svi izađu desno. Mala pauza. Pred kućom svirka i pjevanje. Najednom uđe 
PHOEBE, a za njom KONTE KEKO. Ona ga vodi za ruku, vrlo vesela, stane 
pred vratima, čuje svirku, pogleda po sobi 1 kad vidi da nema nikoga, okrene 
se k njemu. 


PHOEBE: Nikoga! Sad ćemo vidjeti kako plešete! Primi ga 1 zapleše 
nekoliko taktova, ne govoreći ni riječi. 


Phoebe je tip moderne, elegantne amerikanske djevojke, rođene 1 odgojene u 
bogatstvu 1 raskoši, navikle da joj se sve želje ispunjaju 1 sve zapovijedi 
izvršuju. Bit će joj nešto preko osamnaest godina, okretna, otvorena, 


superiorno naivna, akcentuirano bezobzirna, naoko egoistična, ali u duši 
dobra 1 nepokvarena, a što je glavno: mekana i osjećajna. U neprestanoj borbi 
sa samom sobom da sakrije tu mekoću 1 osjećajnost, rado se prikazuje 
razbarušenom, kratkom kosom, skoro polukružnim obrvama, tamnijim od 
kose 1 modrim očima. Vrlo malena usta, oštro pocrvenjena, koja se u 
momentima dosade, nervoze ili razmišljanja skupe na potiho zviždanje. 
Govori s lakim engleskim akcentom, upotrebljuje 1 pokoju englesku riječ. Na 
sebi ima sportsku trikotastu haljinu, na glavi francusku kapicu, a u ruci nosi 
elegantan štapić. 


PHOEBE ustavi se iznenada i otrgne se od plesača: Plešete izvrsno! Kad 
biste htjeli, mogli bismo nas dvoje udesiti jedan mali aranžman? 


KEKO: Ja bih svaku vašu želju ispunio! 


PHOEBE: Koliko sam god Evropejaca srela, nije bilo ni jednoga koji 
me nije uvjeravao da bi svaku moju želju rado ispunio. 


KEKO: Ali ja to velim iskreno i s uvjerenjem... 


PHOEBE: I to svi kažu. Pođe do balkona 1 baci sviračima novac. Svirka 
prestane; poslije se čuje negdje u daljini, a onda se potpuno izgubi. Pazite da 
vas ne stavim na kušnju! 


KEKO: Pa ćete vidjeti kako svi Evropejci nisu jednaki. 


PHOEBE na balkonu, pogleda van: Prekrasno voće! Vrati se u sobu: Šta 
velite? 

KEKO: Hoćete da vam nešto donesem? 

PHOEBE: Moj little kontel, jedan amerikanski gentleman, ne bi 
stavljao nikakva protupitanja. On bi skočio sa ovog balkona i donio bi 
najljepše. 

KEKO: Što mogu Amerikanci, to mogu i Dalmatinci... Poleti k 
balkonu, ali ona ga ustavi. 


PHOEBE: Ho! Stop! Ako prelomite nogu, onda je propao naš 


aranžman. Sjedne na fotelj. 
KEKO: Kakav je to aranžman, miss Phoebe? 


PHOEBE: U oktobru i novembru bit ću u Parizu, na svadbenom 
putovanju. I ja ne volim one pariške profesionalne plesače po 
dancingima. Proračunani su, nemaju temperamenta, znoje im se ruke. 
A ja bih dakle htjela nešto doživjeti i imati uza se nekoga koji pleše iz 
idealizma, koji je samo za me, ima suhe dlanove... Šta velite na to, 
little konte? 


KEKO ironičan: Zahtijevate previše, miss Phoebe! 


PHOEBE: Ali je i honorar prema zahtjevima. Za dva mjeseca 5000 
dolara, putni trošak i novi frak naručen kod najboljeg pariškog 
krojača. Pristajete li? 

KEKO: Kako bi bilo da vi napravite taj aranžman sa misterom 
Prenticeom? 


PHOEBE: Mojim zaručnikom? Never! Lee je uopće netalentiran, a za 
ples mu fale i vanjski i nutarnji rekviziti. S njim se ne da ništa 
doživjeti, pa makar to bilo i na svadbenom putovanju. Osim toga on 
ne voli moje društvo. Ja sam mu previše pametna, a njemu to ide na 
nerve. A uz to ja ga rado sekiram i blamiram gdje god mogu... 

KEKO: Vi ste takvi sa svima, miss Phoebe. 

PHOEBE: S vama nisam. Vas vrlo volim. I htjela bih da ste uvijek sa 
mnom. 

KEKO mekši 1 topliji: I ja da ste vi uvijek sa mnom. 

PHOEBE: Grehota što to ne može da bude! Vi ste krivi, kad ne 
pristajete na moj aranžman. Eh, onda, little konte, kušat ćemo da 
izmislimo nešto drugo. D1gne se: Pokažite mi sada vašu palaču. Ovdje 
su dakle stanovali vaši plemeniti oci i praoci! 

KEKO: Jest. Kuću je u XVI vijeku dao sagraditi neki moj šukundjed 
koga je Venecija poslala u Split za gradskog kapetana. I on se je zvao 
kao i ja. Frančesko. Familijarno Keko - Kekica. Pokaže na portret: To je 


njegov portret. Od Tiziana. 


PHOEBE pred portretom: Oh? Yes - Tizian. I know. Original? 

KEKO: Autentično signiran. Na donjem uglu stoji napisano crvenom 
bojom: Titianus Vecellius!. 

PHOEBE: Very nice!" Htjela bih ga imati. 

KEKO: To je lako. Moj je. 

PHOEBE: Moram onda i vas kupiti? 

KEKO: Mi nismo na prodaju. Ni ja, ni moj pradjed. 

PHOEBE: Ja bih radije pradjeda. Koliko stoji? Je li jeftiniji od 
praunuka? 

KEKO: Ako zaželite - vaš je. 

PHOEBE: To bi mi bila najljepša uspomena na vas. 

KEKO: I ja bih rado imao nešto što bi me na vas sjećalo! 

PHOEBE: Također nešto originalno? 

KEKO šaljivo 1 galantno: Autentično i signirano. 


PHOEBE koketno: Signirano - crvenom bojom? Evo! Poljubi ga: Phoebe. 
Poljubi ga još jednom: Tudor. 


KEKO oduševljen hoće da nastavi: Miss Phoebe! 


PHOEBE otme mu se: Stop!... u imenu su samo dvije riječi. 


Zvono na kućnim vratima, snažno zazvoni. Začas pauza. KEKO, koji je, sav 
uzbuđen, namjeravao da izrabi dobru Phoebinu  dispoziciju, ostade 
nepomičan i neodlučan bi li pošao da otvori vrata. 


PHOEBE se okrene prama strani odakle dolazi zvonjava: Ne ide vam ta 
zvonjava na nerve? 


KEKO: Svakako. Netko će doći, a ja bih radije ostao s vama nasamu. 


PHOEBE maliciozno: Malo bi vam koristilo kad nemate drugih Tiziana! 


ĐIĐETA uđe polako zdesna: Oprostite! Netko je zvonio. Prijeđe hitro 
nalijevo 1 izađe. 


PHOEBE: Tko je ova djevojka? 
KEKO malko zbunjen: To je moja... krojačica. 
PHOEBE začuđena: Vaša? 


KEKO: Da, moja... naša. Ona meni šije kravate, a mami oprave. Điđeti 
koja se vratila slijeva: Tko je? 


ĐIĐETA ustavi se kraj vrata: Nekakav mali crni dječak... Želi, čini mi 
se, govoriti s gospođicom... 


PHOEBE: Jim! 


KEKO: Nek dođe ovamo. Pođe k izlazu 1 mahne prstom prema van: Jim, 
dođi ovamo! 


Uđe JIM, crnački dječak od kojih deset-dvanaest godina, odjeven u bijelo 
mornarsko odijelo. 


JIM: Miss Phoebe, ja došao! 

PHOEBE: Vidim, Jim. A po što si došao? 
JIM: Poslao me mister Tudor, miss Phoebe. 
PHOEBE: Šta hoće moj dobri tatica, Jim? 


JIM: Mister Tudor vam je, miss Phoebe, poručio da će on sada poći na 
brod, a motor će se kasnije vratiti po vas. Mister Tudor je vrlo gladan. 
PHOEBE: Ne, Jim. Tata mora prije doći ovamo da nešto vidi. Keku: 
Požurite se, little konte, i ulovite moga tatu prije nego se ukrca u 
motor. Dovedite ga ovamo... Sjeti se Điđete koja cijelo vrijeme stoji tu i 
čeka: Samo me prije predstavite gospođici... 


KEKO: Ovo je gospođica Điđeta Dunda - miss Phoebe Tudor. Djevojke 


se rukuju, a on reče Phoebi: Pravit će vam društvo dok se vratim... 
ĐIĐETA Keku: Onamo su konte Ruđe i konte Mome sa kontesom, 
hoću li ih prestaviti gospodici... 

KEKO: Naravno. Moji će se stričevi vrlo veseliti. Ode lijevo. 

ĐIĐETA: Odmah ću ih pozvati. Uzme bocu s maraskinom. 

PHOEBE: Ne, ne. Najprije bih se htjela malko bolje upoznati s vama. 


ĐIĐETA: Vrlo ste ljubazni. Toči maraskino: Izvolite čašicu maraskina. 
To je dalmatinski specijalitet. 


PHOEBE: Vi ne pijete? 

ĐIĐETA: Nikad. 

PHOEBE :spije 1 okrene se Jimu koji požudno gleda na liker: Jim, to je 
izvrsno! Điđeti: Vama bi se onda svidio život u Americi! 

ĐIĐETA: Zašto? 


PHOEBE: Tamo je zabranjeno svako piće. Jimu: Je li, Jim, kod nas je 
zabranjeno svako piće. 


JIM filozofski: Svako, miss Phoebe - osim vode. 
PHOEBE pruži čašicu Điđeti: Molim, još jednu. 
ĐIĐETA nalijeva: Pazite, to lako udari u glavu. 


PHOEBE: Ne mari ako se i napijem. U Americi strpaju pijane ljude u 
arest. 


ĐIĐETA: Ovdje samo u postelju. 

PHOEBE: Divna je ovo zemlja! Ispije još jednu čašicu, a onda se okrene 
Jimu: Jim, to je izvrsno! 

JIM: Jim mora vjerovati, miss Phoebe! 

PHOEBE nudi Điđeti da joj nalije još jedanput: Molim još jednu. Jimu: Ti 
si hulja, Jim! 

JIM: Yes, miss Phoebe! 


PHOEBE drži čašicu u ruci: Ti bi zbilja ovo ispio i prekršio zakone svoje 


drage domovine? 


JIM: Draga domovina - vrlo daleko, miss Phoebe. Zakoni - također 
vrlo daleko. 


PHOEBE: Ti si uistinu hulja, Jim! 

JIM: Oh, yes, miss Phoebe! 

PHOEBE pruži mu čašicu: Onda ispij i nestani! 

JIM uzme čašicu, malo se zaljulja gledajući u zamamljivo piće, onda pogleda 
zaljubljeno najprije Phoebe, a zatim Điđetu: U vaše zdravlje, miss Phoebe, 


a nek vam ne bude žao, i u zdravlje ove lijepe dame! Ispije, nakloni se i 
izađe. 


PHOEBE :zvadi dozu iz džepića svog sportskog kaputa i ponudi Điđetu: 
Pušite li? 

ĐIĐETA: Ne, hvala. 

PHOEBE :1zvadi iz drugog džepa benzinski upaljač 1 pripaljujući cigaretu: Vi 
se zacijelo podajete samo trećoj mani modernih djevojaka - kad ne 
pijete i ne pušite? 

ĐIĐETA: Koja je to treća mana? 

PHOEBE: Ljubav. 


ĐIĐETA: Ljubav kod nas nitko ne drži za manu, gospođice. To je 
nešto vrlo prirodno. 


PHOEBE: To je otrov kao i alkohol i nikotin. Ja se čudim kako se 
države i u tom ne odluče na prohibiciju. 


ĐIĐETA: Ne bi imale sredstava da se brane od kriomčara. Smije se. 
PHOEBE: O well! Vi poznajete ljude. 

ĐIĐETA: Ja poznam sebe, gospođice. 

PHOEBE: I vi biste onda s uspjehom vodili takvu kontrabandu? 


ĐIĐETA: To znamo mi sve, a i dokazale smo ako smo samo i jedanput 
nekog voljele. 


PHOEBE: Treba za to baš voljeti? 


ĐIĐETA: Ja barem mislim. 
PHOEBE: Volite li vi nekoga? 
ĐIĐETA: Pa djevojka sam. 


PHOEBE: I ja sam djevojka, pa ne volim nikoga, niti sam ikad ikoga 
voljela. Never! 

ĐIĐETA: Ne bojte se, doći će već. Premda - vi ste zaručeni, kako 
čujem. 

PHOEBE: Biti zaručena ne znači biti zaljubljena. Znači samo da je 
netko u nas tako zaljubljen da bi želio postati našim mužem. A recite 
mi je li tko u vas zaljubljen? 


ĐIĐETA: Zar sam tako ružna da me to pitate? Ali da je netko ne znam 
kako u me zaljubljen, ja ga ne bih uzela kad ne bi i on meni bio drag. 
PHOEBE: Oh, ima ih mnogo koji bi nam mogli biti dragi, ali ipak svi 
nisu prikladni za muža. Dapače oni koje najvolimo katkad su 
najmanje dobri za tu svrhu. Radite li već dugo za gospođu Milesi? 


ĐIĐETA: Prošlo je pet godina. 

PHOEBE: Milesijevi su dobri ljudi? 

ĐIĐETA: Vidi se po onom što meni čine. Kao da sam njihova. 
PHOEBE: Je li konte Keko s vama dobar? 

ĐIĐETA: O jest, i on. 


PHOEBE: Izvrsno pleše! Preporučili su nam ga kao čičerona da nam 
pokaže splitske znamenitosti! Treba li mu šta platiti za to? 


ĐIĐETA: Ali gospođice! Šta mislite! Mladi je konte aristokrat u 
pravom smislu te riječi... 


PHOEBE: Ja nisam znala da se aristokratima ne mora plaćati za 
njihove usluge. 


ĐIĐETA: On ne bi nikad ništa primio. 
PHOEBE: Ne čini li vam se da je malo lakouman? 


ĐIĐETA :1zazvana proračunanim Phoebinim sudovima o Keku, replicira živo 


braneći ga i zauzimljući se za nj: O ni govora. Samo je vrlo veseo! 
PHOEBE: Čini mi se da on samo markira svoj temperament. 

ĐIĐETA: Šta ne velite! Da ga samo vidite kad ga primi... 

PHOEBE: Iz početka djeluje prilično nesimpatično. 

ĐIĐETA: Čudnovato! On inače pravi na svakoga već u početku 
najbolji dojam. 

PHOEBE: Može biti. Sad sam se na nj privikla. 

ĐIĐETA malko zlobno: Vi ste njemu odmah iz početka bili simpatični. 
PHOEBE: Oh - ja! Ja sam svakome simpatična - i prije i poslije. Vama 
ne? 

ĐIĐETA: Lako bih se na vas privikla. 


PHOEBE: Nećete imati prilike. Mi odlazimo sutra. Šta vam se najviše 
sviđa na meni? 


ĐIĐETA: To što se nećete dugo ovdje zadržati... Oh, pardon, htjela 
sam reći... 


PHOEBE smije se: Molim, molim. Bilo je iskreno. 
KONTESA :1za kulisa: Điđeta! Điđeta! 


ĐIĐETA digne se naglo. Phoebi: Oprostite... Kontesa me zove. Potpuno 
sam zaboravila da tamo čekaju na me! Izađe hitro desno. 


PHOEBE ostane sama. Pođe malo po sobi, potiho fućkajući pogleda još 
jednom Tiziana, pa namještaj po sobi, udari svojim štapićem po jednom 
fotelju, sa koga se digne oblak prašine, na što izađe na balkon. Uto se pomalo 
otvaraju vrata desno, proviri glavom KONTE RUĐE, ogleda se da li je tko 
na pozornici, ne vidi nikoga 1 uđe. Za njim jednako oprezno KONTE 
MOME. Ne govore ništa, pođu prema izlazu lijevo. Kad su došli nasred sobe, 
pokaže se na balkonu, sa cigaretom u ustima, PHOEBE. 


PHOEBE koketno: Kamo tako žurno, gospodo? Oba se konta malko 


iznenade, a onda se naklone kavalirski, na starinsku, a ona im također 
napravi ponešto afektiran naklon: Ja sam Phoebe Tudor iz Amerike. 


RUĐE: Mi smo konti Milesi iz Evrope. 
MOME: Iz Dalmacije! 

RUĐE kratko: Iz Splita! 

PHOEBE: A inače šta radite? 

RUĐE: Mi?... Govorimo s vama. 
PHOEBE: Ali ne sada. Uopće - u životu... 
RUĐE: Moja je glavna pasija: muzika. 
PHOEBE: Oh, vi ste muzičar? 

RUĐE: Da. Sviram harmoniku. 

PHOEBE Momi: A vi? 

MOME: Ja slušam kad on svira. Smijeh. Pauza. 


PHOEBE: Veseli me što mi se desila zgoda da upoznam Kekove 
stričeve. 


RUĐE: I mi smo vrlo sretni - 


MOME: Toliko se o vama pripovijeda u gradu, da smo upravo bili 
željni da se s vama sastanemo. 


PHOEBE: Pa ja sam tek tri dana ovdje! 

RUĐE: Dosta bi bio, velim, i jedan dan! 

MOME: I jedan sat. 

PHOEBE: Pa šta je to tako zanimljivo na meni? 

MOME: Sve. 

RUĐE: Vi ste neobično lijepi. 

PHOEBE: Vidjela sam ovdje vanredno lijepih djevojaka. 
MOME: Ma che!"“ Nijedna ne zna engleski. 

RUĐE: Nijedna ne zviždi. 


MOME: A koja od njih ima jahtu? 

RUĐE: A dolare? 

MOME: Ja uopće u životu nisam vidio ni jednog dolara. 

PHOEBE: To nije teško. Izvadi iz svog džepića malen portfelj 1 izvuče dvije 
dolarske banknote: Izvolite! Pruži svakome po jednu. Oni se dignu, polože 
šešire 1 štapove svaki na fotelj na kome je sjedio. 

RUĐE Momi, promatrajući kroz monokl banknotu: Momolo, da imaš 
nekoliko ovakvih mjesto svetaca u molitveniku? 

MOME stavlja na vrh nosa cviker: I ti bi onda iz njega molio, 
bezbožniče! 

PHOEBE gleda s komičnim izrazom te originalne starce, sine joj jedna ideja, 
sjedne 1 reče: Imate li jedno pero? 

MOME: Ima, ima... Pođe hitro do komode 1 donese tintu 1 pero. 

PHOEBE: Dođite ovamo! Konti priđu k stolu, stanu jedan s jedne drugi s 
druge strane, ona oduzme najprije jednom banknotu, napiše nešto na njoj, pa 
mu je vrati, a onda isto učini drugom. Rudi: Mjesto fotografije! 

RUĐE čita: Na uspomenu od Amerikanke Phoebe. Oh, grazie, grazie 
molte!!!! Izvadi iz džepa svoga Dantea i stavi među listove: Nosit ću ga 
uvijek u svom Danteu, koga, velim, čitam svaki dan! 

PHOEBE svršivši pisanje na drugoj banknoti. Momi: Mjesto sveca! 
MOME čita: "Za vaš molitvenik od Amerikanke Phoebe". Vadi iz džepa 
molitvenik i stavi dolar među listove: Sjećat ću se vas kad god se budem 
iz njega molio! 

PHOEBE: Zašto ne sjednete? 

MOME vidi da je fotelj zapremljen njegovim šeširom 1 štapom: Molim, 
gdje? 

RUĐE: Gdje? Gdje? 

PHOEBE: Pa naravno ovdje. Pokaže objema rukama na obje strane 
kanapea, kraj sebe. Jedan s jedne, drugi s druge strane. Oni sjednu: Sad 


mi je dobro. Među dvije vatre... 

MOME: Koje vam ne mogu naškoditi! 

RUĐE: Premiju ste već platili! Smijeh. 

MOME: Čudnovato, mi kao da smo stari prijatelji. 

RUĐE: I baš grehota što nas sutra ostavljate. 

PHOEBE: Meni je vrlo žao. Bili ste mi oba simpatični, na prvi pogled. 
MOME široko, ponešto zaneseno: A mislite li, vi nama ne? 


RUĐE popravi malko svoju kravatu 1 protegne vrat: Nikad ne bih pomislio 
da toliko poezije može doći iz prozaične Amerike. 


PHOEBE: Ne znam baš u čemu leži sva ta poezija! 

RUĐE primi je za ruku: Na primjer, velim: ova ruka. Fino modelirana, 
topla, bijela. Zanesenije: Pa to i nije ruka - to je pravo pravcato krilo! 
Poljubi joj ruku 1 drži je u svojoj. 

MOME: Per Dio!!S Da mi je trideset godina, sutra bi vaša jahta bez 
vas otplovila... Primi je za drugu ruku. 

RUĐE: Više vas uopće ne puštamo... 


MOME: Zarobili smo vas! Konti se postepeno zagrijavaju, a ona ih u šali 
sve jače provocira. 


PHOEBE: Ali ipak ne mogu pripadati dvojici gospodara. Oslobodi ruke. 
MOME: Mi ćemo se lako nagoditi. 

RUĐE: Stariji će popustiti mlađemu. 

MOME: To je dužnost mlađega! 

PHOEBE: Ja uopće i ne vidim mlađega među vama. 

RUĐE: Ja sam mlađi! 

MOME: Za same dvije godine! 

PHOEBE: Tu se je uistinu teško odlučiti. 

RUĐE: Moji su zubi potpuni. 


MOME: A moje noge? Dnevno prevalim pet kilometara! 


PHOEBE: To su mi vaše cipele već davno saopćile. A konte Kekica? A 
što bi rekao konte Kekica? 


RUĐE: On je još dječak. 
MOME: Nije ni škole svršio. 
PHOEBE: Ali je, sudeći po vama, u dobru školu išao. 


RUĐE: Doduše, velim, kad ste se svidjeli nama, morate se svidjeti i 
njemu. 


MOME: Naša familija ima samo jedne oči. 

RUĐE: I jedno srce. 

MOME: Mi danas uopće ljubimo prvi put. 

PHOEBE: I ja vjerujte, i ja! 

RUĐE zanesen govori joj na uho: Uzmite me sa sobom... 
MOME zanosnije: Poći ću s vama do nakraj svijeta... 


PHOEBE digne se a oni za njom: Jedan od vaše familije svakako će sa 
mnom... 


RUĐE i MOME s velikom napetošću pitaju 1 očekuju odgovor: Koji? Koji? 
PHOEBE dvolično i malko zlobno: Najstariji. Evo. Pokaže na Tiziana. On 
će sa mnom! Konte Frančesko de' Milesi, nekadanji splitski kapetan. 
Oba brata ostanu začas osupnuti, onda se dosjete da je ona možda odlučila 
kupiti Tiziana i najednom sav se njihov interes koncentrira na tu mogućnost 
koja za njih znači spas. 

MOME: Vi ćete ga kupiti? 

RUĐE: On drugdje nije mogao ni svršiti nego u Americi! 

MOME: Najvredniji član naše porodice! 

RUĐE: Mi svi u naravi ne vrijedimo toliko koliko on u slici! 


PHOEBE se brani od njihove nasrtljivosti: Ali on je moj... On je moj... 


Uđu zdesna KONTESA 1 ĐIĐETA. 


KONTESA začuđena bučnim prizorom: Šta je? Šta je? 

PHOEBE: Igramo se biblijske igre? "Suzana i dva starca"! 

KONTESA šaljivo: To su im najbolje uloge! Predstavi se: Ja sam Kekova 
majka - 

PHOEBE: Odmah sam vas prepoznala! Vrlo me veseli! 

RUĐE: Šta veliš, gospođica iz Amerike hoće da kupi našega Tiziana? 
KONTESA ugodno iznenađena: Je li moguće? 

ĐIĐETA zasjaji: Ah! 

MOME: I ne pita šta stoji! 

PHOEBE: Suvišno je da ga kupujem. On je već davno moj. 

SVI se u čudu pogledaju: Šta? Šta? 

ĐIĐETA: A Kekica nam nije ništa rekao. 

KONTESA Phoebi: Vi ste zacijelo sa Kekicom stvar uredili? 

PHOEBE: Jest. Sve je već uređeno. Sad će doći moj tata i odmah ćemo 
ga prenijeti na jahtu. 

MOME u općem nemiru, uhvati jedan stolac i stavi ga pod sliku: Možemo 


ga onda i skinuti dolje... Popne se na stolac koji se bučno raspadne pod 
njim. Svi se obrate k njemu. 


KONTESA: Momolo, zaboga, mogao si slomiti nogu - 
MOME: Niente! Niente! 


RUĐE: Malum omen!“ 

PHOEBE: Ne lome se lako noge što prevale dnevno pet kilometara! 
Smijeh. 

RUĐE: Za penjanje po katrigama, trebaju velim, druge godine i drugi 
elasticitet... Uzme drugi stolac, skine Tiziana, silazi: Uh, prašine! Điđeta! 


ĐIĐETA uzme hitro neku krpu s komode 1 obriše prašinu sa slike da se sve 


puši: Ima puna četiri vijeka da se nije oprašio. 
KONTESA: Stavi tamo, na komodu. Neka gospođica bolje vidi. 


ĐIĐETA i MOME postave portret na komodu, PHOEBE ga promatra, ostali 
se također sakupe oko njega. 


PHOEBE: Famozno! 

MOME pljune na prste 1 smoči sliku u desnom uglu: Evo, ovdje je potpis: 
Titianus Vecellius, pinxit Anno Domini 1530, 
Vidite li? 

PHOEBE gleda: Vidim, vidim... 


RUĐE: Povero Frančesko! U obiteljskim analima piše, da je, vozeći se 
iz Venecije u Split, skoro umro od morske bolesti. A sad mora preko 
Atlantika! 


MOME opet pljune na prste i smoči lice na portretu. Phoebi: Pogledajte 
samo ovo lice... To je majstor! 


PHOEBE: Vanredno! Kolosalno! 

KONTESA dok Phoebe promatra sliku, polako konte Ruđi: Koliko će dati 
za nj? 

RUĐE: Ne znam, ali mislim: mnogo. 

ĐIĐETA: Zna Kekica šta radi! Na kućnim vratima snažna zvonjava. 
PHOEBE: Eto ih! 


ĐIĐETA izađe lijevo, otvori vrata i domalo uđu: Phoebin otac MISTER 
PHILIPP J. TUDOR, njezin zaručnik MISTER LEE PRENIICE, zatim 
KONTE KEKO 1 ĐIĐETA. 


PHOEBE: Napokon! Najprije dozvolite meni, koja poznam sve, da 


predstavim jedne drugima. Moj otac, moj zaručnik mr. Lee Prentice - 
gospođa kontesa de' Milesi, Kekova mama, gospođica Điđeta Dunda, 
koja pripada familiji i šije Kekove kravate, Kekov stariji stric konte 
Momolo, koji prevali dnevno pješice pet kilometara pokaže na njegove 


cipele, ut crepidae docent", Kekov mlađi stric konte Ruđero, kome, 
velim, ne fali ni jedan zub, velim, virtuoz na harmonici, napokon 
pokaže na Tiziana: Najstariji član familije konte Frančesko de' Milesi, 
splitski kapetan, trpi od morske bolesti, momentano lično odsutan, ali 
trajno prisutan in effigie!, ovjekovječen autentičnim Tizianovim 
kistom, kao što je to ovdje napisano: Titianus Vecellius, 
pinxit Anno Domini 1530. Godinu ne kaže latinski. Rukovanje, 
žamor, pozdravi, promatranje portreta. 

Mr. TUDOR visok, elegantan, obrijan, u mornarskom oficirskom odijelu, 
četrdesetih godina, pristupi 1 poljubi ruku kontesi: Veseli me što vas, nakon 
toliko godina, opet vidim, kontesa Kate! Sjećate li me se? 

KONTESA gleda ga neko vrijeme i ne prepoznaje ga: Ne sjećam se... 


Mr. TUDOR: Dugo je to, doduše! Ali ja bih vas prepoznao među 
stotinama. Bili ste mlada gospođa kad sam otišao u Ameriku... 
KONTESA dosjeti se: Filip? Mali Filip? Bože moj!... 

Mr. TUDOR: Da Filip! Onaj mali Filip koji je ovdje služio za najniže 
poslove, trčkarao neprestano sad za ovo sad za ono, spavao gore u 
nekoj uskoj mansardi sa miševima i dobivao mjesečno forintu a 
dnevno batine od slugu i sluškinja i ondašnje mlade gospode... prema 
Momi i Ruđi. 

RUĐE začuđen: Je li moguće? Vi ste onaj nekadanji neposlušni... 

Mr. TUDOR upadne mu u riječ: Deran... recite slobodno, jest ja sam onaj 
deran Momi koji vam nikad nije znao očistiti cipele - uvijek ste imali 
tako strašno zaprašene cipele - 

KONTESA: Onda, kao i danas! 

Mr. TUDOR: Kako vidite, život je katkad nevjerojatniji od kakvog 


romana. 


PHOEBE: Jest, tatice, život je katkad prava opereta. Ali nemoj odmah 
postati sentimentalan! Zato nismo došli ovamo. Sad ste, hvala bogu, 
konstatirali vaše porijeklo i fiksirali vaše nacionale, i ja predlažem da 


prijeđemo na važnije stvari. Ti, old boy, možeš doći popodne 
ovamo i isprazniti s kontesom sve sarkofage vaše prošlosti. 


RUĐE: Izvrsno! Mala je božanstvena! 


MOMO: Un tesoro!!žž! 
PHOEBE Prenticeu: Je li tako, Lee? 


Mr. PRENTICE visok, suh Amerikanac, obrijan, u bijelom ljetnom odijelu, 
kao da je slomljen u zglobovima, hladan i apatičan, promatra sliku 1 gleda u 
svoj bedeker. Na Phoebin upit, malko se okrene i reče poslovno, bez akcenta: 


Yes, my darling! Gleda opet sliku. 


PHOEBE ocu: A navečer možeš pozvati čitavu familiju na jahtu, na 
diner! 


Mr. TUDOR: Ti imaš uvijek najbolje ideje! Onda, molim, moje dame i 
moja gospodo, večeras ste moji gosti. Motor će vas čekati na obali. 


PHOEBE Prenticeu: Lee, večeras su svi kod nas na dineru. Veseliš li se? 


Mr. PRENTICE okrene se malko: Yes, my darling! Opet se zadubi u svoj 
posao 1 ne mari za ono što se oko njega zbiva. KEKO Momi: Ne smiješ doći 
sa zaprašenim cipelama! 


Mr. TUDOR: A sada da čujemo što si htjela? 
PHOEBE: Ti zacijelo još iz svojih mladih dana poznaš ovaj portret? 


Mr. TUDOR: Pa naravno! Još u moje doba dolazili su Englezi da mu se 
dive... 


PHOEBE: On će također s nama na jahtu. Konte Keko mi ga je 
darovao. Čitava se porodica Milesi prenerazi. 


MOME: Darovao! 
ĐIĐETA: Je li moguće? 


KONTESA: Darovao? Zašto darovao? 
RUĐE: Kraljevi i pape darivaju Tiziane... 


Mr. TUDOR ublažuje situaciju: Phoebe je trgovačko dijete, a kad 
trgovac nešto kupi, pa ne preplati, uvijek se tako izražava... 


KEKO: Portret je moje vlasništvo i ja ga nisam prodao nego darovao! 
Familija se opet uzbuni. 


Mr. TUDOR Phoebi: Mi to ne možemo primiti... 


PHOEBE: Zašto ne? Cijela će nam Amerika biti zavidna... Tko ima 
tamo autentičnog Tiziana? 


Mr. TUDOR: Konte Keko će primiti od nas adekvatnu svotu. 
RUĐE: To je pravo! 

KONTESA: Jasno je! | Ujedanput 

MOME: Eccellente! 

KEKO: Nipošto. Što je darovano - darovano. Žamor i uzrujanje. 
KONTESA Điđeti: Poludio je! 

ĐIĐETA: Znala sam ja da će biti tako. 

PHOEBE Prenticeu: Šta ti veliš na to, Lee? 


Mr. PRENTICE u općem žamoru pruži joj svoj bedeker 1 reče: Yes, my 
darling! 


PHOEBE uzme knjigu iz Prenticeove ruke i pročita ono mjesto koje joj je 
pokazao, onda se stane tako glasno smijati, da je svi u čudu gledaju. Prentice 
se također groteskno smije. 


Mr. TUDOR Phoebi: No, šta je? 


PHOEBE prestane se smijati 1 reče glasno: Ravno poslije 400 godina 
otkriva se da je Frančesko de' Milesi pokaže na portret - bastard! 
Začuđenje. 


RUĐE: Kako? 
KONTESA: Gospođice! 
MOME: Naš praotac - bastard? 


PHOEBE: Yes! Najnovije izdanje bedekera veli čita prevodeći: "U lijepoj 
renesansnoj palači Milesi, na Trgu voća, nalazi se jedan portret za koji 
se je dugo držalo da je Tizianov original, pogotovo zato jer se na slici 
nalazi falsificirani majstorov potpis. Slika je samo uspjeli falsifikat iz 
kasnijih vremena." Dok ona čita, vlada opća konsternacija. 


| Ujedanput 


Zastor 


DRUGI ČIN 


Na palubi jahte "Stella" koja je u ovaj čas usidrena u splitskoj luci. Ograda 
palube ide s jednog kraja pozornice na drugi, tako da se more zamislja 
sprijeda gdje je gledalište. Otraga, iza druge ograde, vidi se u daljini Split u 
noćnoj rasvjeti i njenim odrazima u moru. Dalmatinska ljetna mjesečna noć 
puni prostore transparentnom sivomodrom maglicom koju režu konture 
jahtinih detalja. Oko ponoći. Na palubi ne gori u ovaj čas ni jedna električna 
svjetiljka. Nekoliko udobnih sjedala, ležaljki 1 stolić stoje porazmješteni na 
slobodnom prostoru. 

Kad se digne zastor, započne ispod jahte serenada: nekoliko muških, dobro 


intoniranih glasova, uz pratnju gitare zapjevaju toplu dalmatinsku pjesmu. 
Zrak dršće od sentimenta 1 mjesečine: romantika, romantika... 


U jednom od fotelja sjedi, nevidljiv, JIM. Vide se samo gusti koluti dima 
njegove cigare koju on požudno srče, podajući se čaru noći, samoće i 
ganutljive pjesme. Pauza. Najednom začuje se kako netko dolazi na palubu. 
JIM se uspravi, utrne hitro cigaru i turi je u džep. Uto se pojavi: PHOEBE u 
večernjoj toaleti 1 KONTE KEKO u fraku. 


PHOEBE ulazeći: To ste vrlo lijepo izmislili, little konte! Vrlo lijepo! Ja 
to strašno volim... Posluša časak. 


KEKO: Znao sam da će vam biti drago... 

PHOEBE: Mene to zna tako zanijeti, da mi suze dođu na oči. 
KEKO: Je li moguće? 

PHOEBE opazi Jima: A gle - i Jim je ovdje! 


KEKO: O Jim! 

PHOEBE: Što radiš, Jim, na mjesečini? 

JIM koji se već digao 1 čeka na zapovijed: Miss Phoebe, čekam da 
pobijelim! Smijeh. 

PHOEBE: Odleti hitro dolje i donesi mi jedan šal! Prestane pjevanje. 
KEKO uhvati Jima, koji je već poletio, za rame: Čekaj - idem ja. I prije 
negoli je Phoebe mogla što reći, Keko iščezne. 

PHOEBE: Ti se uvijek daješ istisnuti! Pođe k jednom fotelju 1 sjedne. 


JIM: Ja uopće i ne znam, miss Phoebe, čemu vi držite tolike sluge? Ima 
toliko drugih luđaka koji vas služe zabadava... 

PHOEBE: Valja da budeš spretniji, Jim! Mister konte ne zna gdje su 
moji šalovi... Možda ga ipak pretekneš! 

JIM poleti hitro, ali u isti čas izađe LEE PRENTICE 1 nosi Phoebin šal: Šta 
sam rekao? Ako nije nitko drugi, onda je mister Prentice tu! Phoebe se 


smije: Good night, miss Phoebe, I will go to sleep!“i... Nakloni se 1 hitro 
izađe. Serenada počne opet. 


PHOEBE kojoj je Prentice međutim stavio šal na ramena: Hvala ti, Lee! Ti 
uvijek pogodiš moje želje. Jesi li dobro jeo večeras? 

Mr. PRENTICE sjedne joj vis-4-vis: Yes, my darling! 

PHOEBE: Pošto si sjeo u taj fotelj, izgleda da bi ti rado ovdje ostao? 
Mr. PRENTICE: Yes, my darling. 


PHOEBE: Da, ali tebi ni najmanje ne pristaje ova mjesečna noć i ova 
serenada. Zacijelo tvoj sir još uvijek čeka na te?... 


Mr. PRENTICE: Yes, my darling. 


PHOEBE: Onda pođi i pojedi svoj sir, Lee!... Ne bih htjela da 
preuzmem odgovornost za tvoju duševnu ravnotežu. 

Mr. PRENTICE digne se: Yes, my darling. Pođe, onda se ustavi, dođe do 
nje 1 prigne se da je poljubi. 

PHOEBE obrani se diskretno: Ne, ne, Lee! Nemoj da mi pokvariš lijepu 


romantiku koja u ovaj čas oko mene vibrira! 


PRENTICE ode bez 1 najmanjeg protesta. Ona ostane sama 1 sluša pjevanje 
koje se je malko odaljilo. Uto se vrati KONIE KEKO. 


KEKO: Čujem da vam je mr. Prentice donio šal? 


PHOEBE zaljuljana sentimentom tiho: Sjedite i mirujte. Keko sjedne 1 šuti. 
Pauza: Tko to pjeva? 


KEKO reagira: More, miss Phoebe! Vino! Dalmacija! 
PHOEBE u jednakom nastrojenju: Ovdje bi trebalo ostati i živjeti... 


KEKO govori tiho, s toplim akcentom: Očekivao sam da ćete to osjetiti. 
Jer ste porijeklom odavde. Istina, rodili ste se daleko, negdje tamo 
preko oceana. Živite u drugom životu i među drugim ljudima. Na 
drugim morima plovite i druge pjesme slušate. Ali - ova naša 
dalmatinska krv i ćud ne daju se izroditi dokraja. Prevru, miss Phoebe 
- prevru prije ili kasnije... 

Pauza. Pjevanje slijedi u jecanju 1 treperenju. 

PHOEBE potpuno u ekstazi: Govorite, samo govorite... 


KEKO bez deklamacije, ali iskreno 1 toplo: To mi svi nosimo u sebi, pa bilo 
kako da nas prevrću i premještaju... Zato nas Zapad nije znao 
pripitomiti, niti Istok ukrutiti... Mala, uska pruga između dva svijeta, 
između Venecije i Bizanta, a na toj pruzi, miss Phoebe, mi... stisnuti 
među more i planinu, bijeni s juga i sjevera od dva različna vjetra, 
polijevani od sunca i vina, ljuljani od osjećanja, uzburkani od 
temperamenta... čudna jedna mala rasa ili - kako nas oni koji nas ne 
vole ili nas ne razumiju ili nas se boje - zovu u šali i poruzi: rasica... 
mi, Dalmacija, vi i ja i ona moja majka bogomoljka i mala požrtvovna 
krojačica i ona moja dva strica čudaka i oni ludi studenti što pjevaju i 
malo dalje oni ribari i taj mjesec što šapće nad morem svoju srebrnu 
gluhu molitvu... Pauza. Pjevanje se sve više gubi u daljinu, ali se još uvijek 


jasno čuje: Eto. Da li se sad snalazite, miss Phoebe, da li se snalazite? 
PHOEBE meko: Kao da sam ovdje rođena... 

KEKO: Sad jasno osjećate gdje biste mogli biti najsretniji. Vi što ste 
vidjeli čitav svijet i pretražili sve kontinente... Šta su vam sada 
užurbane i bučne njujorške ulice sa kućama od stotine spratova, 
pariški bulvari, i ekspresi, i luksusni hoteli, i ekstaze zadimljenih 
dancinga i sve želje uslišane i sve zapovijedi ispunjene... Svuda i sve je 
jednako dosadno... 


PHOEBE: Očajno, očajno... 
KEKO: A kad vam je napokon palo na pamet da dođete ovamo... 
PHOEBE: Ja nisam ni htjela dolaziti ovamo... Otac je htio... 


KEKO: Eto - niste ni htjeli doći ovamo! A možda biste bili i otišli 
odavde, da niste sreli ovog siromašnog konta, kod čijeg je djeda vaš 
otac bio ono što je danas kod vas onaj lukavi crni dječak. 


PHOEBE: I čija mu je baka dala, prije trideset godina, novce da 
uzmogne poći u Ameriku... 


KEKO: Po kojoj i ova jahta nosi svoje ime Stella. Da, Stella, moja baka, 
za koju se kaže da je imala deset ruku i deset srdaca!... Davala je svima 
i svakome: obogatila siromahe, napunila crkve paramentima, 
srebrnim kadionicama i kandelabrima, davala ljudima koji su trebali, i 
bogu koji ne treba, a unuku je ostao samo onaj falšni Tizian... 
PHOEBE: Ja vam to nisam uzela za zlo, little konte! 

KEKO: Znam, miss Phoebe. Ali da sam znao da nije pravi, ne bih vam 
ga bio darovao... Pauza: A ipak, vidite, isplatilo se dolaziti ovamo. 
Otkrili ste izvore iz kojih izbija vaš puls, saznali ste otkle je poteklo 
sve ono što je u vama nemirno, prevrtljivo, nezasitno i pustolovno, 
upoznali ste mali kutić iz koga je vaš otac ponio svoju i vašu sreću... 
Pjevanje se potpuno izgubilo. 

PHOEBE: I upoznala sam vas... 

KEKO: Ah, mene ćete zaboraviti? 


PHOEBE: Nikad, little konte... nikad. 


KEKO s tužnim posmijehom: Koliko bi mi vrijedilo to nikad kad vi ne 
biste bili od ove rase! Ali to i jest ono! Malo mjeseca i malo sentimenta, 
pa vjerujemo u nepromjenljivost srca i hvatamo se za vječnost kao za 
nepretrgljiv konop. Nikad - uvijek - nikad - uvijek: lijepe vječnosti, 
koje traju samo sekunde... Mi vjerujemo u njih, ali one bježe od nas... 
Ura ljubavi, miss Phoebe... Nikad - uvijek - nikad - uvijek. - A vječnost 
se mijenja i prolazi tako divno hitro... hitrije i prolaznije nego život... 


PHOEBE: A ipak: ja vas neću zaboraviti!... To jest, po vašemu: ne bih 
htjela da vas zaboravim! Pruži mu ruku. 

KEKO primi njezine ruke: To je mnogo. To je najviše što se može reći 
kad se hoće reći istina, kad bih ja smio vama ispovijediti što u ovaj čas 
mislim... Odmahne rukom. 

PHOEBE: Smijete, razumije se da smijete... 

KEKO: Ne, ne, miss Phoebe! Tri se dana već borim s tim... 

PHOEBE: Tri dana! I vi? 

KEKO: I vi? 


PHOEBE: I ja. Prvi put u svom životu. Prvi put, little konte... Govorite 
dakle - ili digne se sađimo dolje. 


KEKO primi je za ruku: Počekajte, miss Phoebe! Možda je bolje da 
govorim. Vi ste upali u moj kruti život kao kakva fantazija... Sa svim 
čarima i primamljivostima što mogu da zgrabe nekoga koji tek postaje 
čovjek, koji se bori, ponizuje, gmiže da postane čovjek, miss Phoebe, 
biti čovjek, a ne fantom, ni sjena, ni apsurd, kao što su oni moji 
stričevi... Samo ne onako - samo ne onako!... I vi ste došli: ljepota, 
bogatstvo, svijet je u vama... egzaltacija i oslobođenje sa vama... Pa 
sam vas zavolio... I volim vas primi je oko pasa 1 privuče je k sebi i ljubim 
vas, kao da nema ništa više i nikoga drugog na svijetu nego samo: vi i 
ja... viija... Zastane čas 1 gledaju se oči u oči. 


PHOEBE sretna 1 fascinirana: Još jedanput, little konte! To se ne čuje 


svaki dan! Recite mi to još jedanput, little konte! Još jedanput! 


KEKO vibrira mu glas kao struna: I ljubim vas, kao da nema ništa više i 
nikog drugog na svijetu... 


PHOEBE: Nego samo vi i ja. Ona podigne svoju ruku oko njegova zatiljka 1 
poljube se. Pauza. Onda mu stava ruku na glavu i reče nježno: Little konte, 
jutros ste mi bili rekli da biste svaku moju želju ispunili, ali ja sam bila 
s vama frivolna i proigrala svoje šanse. Još nježnije: Sad vas samo 
pitam: biste li učinili za me sve što bih od vas zahtijevala? Usprkos 
svemu i svima? 

KEKO: Sve, miss Phoebe! U ovaj čas sve bih za vas učinio! 

PHOEBE: I pošli sa mnom u Pariz? 

KEKO zanesen: U Pariz i preko svih oceana, do nakraj svijeta... 
PHOEBE gleda ga u oči: Kako ste sada lijepi, little konte, kako ste lijepi! 
Obujmi ga rukama 1 poljubi. 

Iznenada plane jedna električna lampa. Oni se naglo otkinu jedno od 
drugoga. Poslije malo uđe jedan MORNAR noseći pribor za crnu kavu: na 
srebrnoj tasi posuđe od tučenog srebra 1 dozu za šećer. 


MORNAR ustavi se: Da natočim kavu, miss? 


PHOEBE: Ne, ne, John. Ostavite tamo, ja ću sama. Mornar pođe desno, a 
ona reče za njim: Hoće li oni skoro gore? 


MORNAR ustavi se: Mislim, miss. Još su za stolom. 
PHOEBE: Donesite cigarete. Mornar ode desno: Kako je sve to čudno! 
KEKO: Šta, miss Phoebe? 


PHOEBE: Iznenada se upali jedna žarulja... i život opet teče svojim 
tokom! 


Iza kratke pauze istupi na palubu DĐIĐETA. Na sebi ima jednostavnu ukusnu 
haljinu, možda jedinu što posjeduje. Plaha je, kao da se boji da ne smeta, 1 


ustavi se čim ih je ugledala. 


ĐIĐETA: Oprostite što smetam... 

PHOEBE Ljubazna u tonu: Molim, gospođice, nipošto... Sjedite k nama! 
ĐIĐETA: Vaš gospodin otac moli konta Keka da dođe dolje. 
PHOEBE: Idite, konte Keko... mi ćemo vas pričekati ovdje... 


Međutim je ušao MORNAR 1 donio na tasi cigare 1 cigarete. Ponudi redom 
svima. PHOEBE 1 KEKO uzmu po cigaretu. 


PHOEBE Keku, koji baš hoće da pripali svoju: Ne vjerujem da ćete dolje 
smjeti pušiti. Tata je u tom nepopustljiv. 

KEKO turi cigaretu u džep: Onda, kad se vratim. Pođe u lađu a mornar za 
njim. 

PHOEBE: Kako vam se sviđa ovdje? 

ĐIĐETA: Ovdje je vanredno lijepo! 

PHOEBE: Uistinu, naša je jahta jedna od najljepših što plove po 
vodama cijeloga svijeta. Ali ja sam htjela pitati kako se vama sviđa 
ovdje? 

ĐIĐETA: Šta da vam kažem? Ja se tu nekako bojim... Čini mi se kao da 
mi fali daha... 

PHOEBE se nasmije: Pa nismo u džungli, gospođice! Nema opasnosti 
da vas zaskoči kakva divlja zvijer iz zasjede... 

ĐIĐETA: Ja ne mislim tako, miss Phoebe! Iako nije samo džungla u 
kojoj ima zasjeda... Nije to, što izazivlje u meni ovo raspoloženje... 
PHOEBE: Nego što? 


ĐIĐETA s bolnom rezignacijom: Ah, šta vi znate! Da ste vi poput mene, 
od svoje dvanaeste godine stajali zgrbljeni sa iglom u ruci, spasavali 


svoju mladost koju je bijeda lomila i trošila, sa strahom i naporom 
izgrađivali svoju sreću... bilo bi vam isto tako kao sada meni... Ova tri- 
četiri sata što se nalazim na ovoj vašoj čarobnoj lađi uvjerila su me da 
mi ne možemo sreću vezati uza se. Sreća nam se mora nametnuti 
sama. 

PHOEBE: Vi, dakle, držite da je bogatstvo sreća? 


ĐIĐETA osmjehne se: To ne. Ali, slučajno, za mene bi bila. Da sam 
bogata, onda se ne bih bojala. 


PHOEBE: Čega? 
ĐIĐETA: Čega? Malko se zamisli, a onda uvjerljivo: Da ne izgubim ono 
što je moje. 


Ulaze KONTE RUĐE 1 KONTE MOME. Obojica su ponešto pijani od dobre 
večere, izvrsnih vina 1 raskošna milieua. Njihovo je pijanstvo blagohotno, 
brbljavo, nasmijano, ne buncaju i ne teturaju ni najmanje. Ruđe ima na sebi 
staromodni, malko tijesni frak, a Mome je odjeven kao u prvom činu, samo su 
mu cipele čiste. Oko ovratnika ima još uvijek servijetu. U zapučku veliki 
karanfil. 


RUĐE ulazeći: Stidio sam se za te. Jeo si, velim, kao da nisi večerao 
mjesec dana! 


MOME za njim, zagrižljivo: A zar - jesam? A zar - jesam? 

RUĐE opazi prisutne: Pst! Ovdje sjedi neko... 

MOME široko, prema damama: Pa to su naše sirene! 

PHOEBE: Napokon su došli na površinu i naši Tritoni!!!... Ponudi im 
da sjednu: Izvolite gospodo! 

MOME sjedne: Najvolio bi se sad prošetati. 

RUĐE sjedne 1 on: Previše je jeo - 

PHOEBE: Drago mi je da vam je išlo u tek! 


MOME: Imate izvrsna kuhara. Bolji nego kod naše Kate, je li Điđeta? 
ĐIĐETA povrijeđena: Glavno je dobar apetit, konte Mome! 
MOME: Ali tebi ga je, Điđeta, netko pokvario. 


PHOEBE: Šta je dražite večeras? Nemojte da ja počnem! Ja znam biti 
vrlo zlobna! 


MOME: Podnijeli smo vaš šampanjac, miss Phoebe, pa možemo i vašu 
zlobu... 


RUĐE: Samo, velim, ako i ona tako dobro muzira... 


PHOEBE pritisne na zvonce: I te kako muzira! Posudite mi časom vaš 
molitvenik, konte Mome! 


MOME u neprilici, opipava se: Moj... šta, moj molitvenik? Ono, da... 
ostavio sam ga kod kuće... 


Uđe MORNAR. 


PHOEBE Rudi: A gdje je vaš Dante, konte Ruđe? Mornaru: John, 
donesite mi odozdo moju torbicu. 


MORNAR ode. 


RUĐE: Šta ste rekli, velim? 


PHOEBE: Čuli ste, velim, vrlo dobro! Posudite mi malo, velim, vašeg 
Dantea. 


RUĐE: Ostao mi je u drugom odijelu... 

PHOEBE Điđeti: Šta mislite, govore li istinu ova gospoda? 
ĐIĐETA: U neprilici su, kao da ih pitate za krsni list! 
RUĐE protestira: Zašto u neprilici? 

MOME također: Molim - ja ne! 


Uđe MORNAR 1 preda PHOEBE torbicu. Onda izađe desno. 


PHOEBE: Sad ćemo vidjeti. Popodne sam pošla u jednu mjenjačnicu 
da promijenim nešto novaca. Mjenjač mi je tom zgodom pokazao dvije 
vrlo interesantne dolarske banknote. Oba konta u neugodnoj situaciji. 
Ona izvadi iz torbice dvije dolarske banknote: S mojom posvetom i 
potpisom, gospodo! Da ste barem počekali dok "Stella" digne sidro i 
izađe iz luke... Sta velite na to? 

RUĐE muca: Znate, to vam je bilo tako... 

PHOEBE: Ali ja se ne srdim za to. Ja bih vam ih dragovoljno vratila... 
RUĐE: Ne, ne, mi to ne bismo mogli primiti - 

MOME: Jedanput prodani - prodani! 

ĐIĐETA: Kako bi bilo da ih opet kupite od gospođice? 

PHOEBE gestom, kao da će ih razderati: Onda najbolje da ih razderem! 
MOME: Ne, ne. Radije ih dajte meni, da ih predam crkvi. 

RUĐE skoro srdito: Moj ne! - Moj: siromasima! 

PHOEBE: Da ste mi dali molitvenik i Dantea, ja bih vam ih lijepo 
ponovno stavila među listove... Konte Ruđe 1 konte Mome istodobno 
izvade jedan svoga Dantea a drugi molitvenik: Izvrsno! Stavlja jedan dolar 
Momi u molitvenik što ga ovaj drži pred njom: Ovaj - crkvi! Jednako Rudi 
koji pruža Dantea: A ovaj siromasima!... A sad molim, dođite na crnu 
kavu! Primi Điđetu ispod ruke 1 pođu desno. Konti pođu za njima, ali malko 
zaostanu. 

RUĐE: Hoćeš li ti svoj dati crkvi? 

MOME: Ja sam u testamentu sve ostavio crkvi. Mislim da je dosta! A ti 
ćeš svoj dati siromasima? 

RUĐE: Dat ću ga sebi! Zar ja nisam najveći siromah? 

MOME: Yes, my darling! 


RUĐE: Šta misliš, jesmo li se blamirali? 


MOME: Yes, my darling! Pauza. Mome primi Ruđu ispod ruke: 
Uostalom, morali smo ih mijenjati; inače ne bismo mogli biti posluzi 
dobre ruke! 


RUĐE: Yes, my darling! 
MOME: Da nam barem sluge ne kažu da smo škrtice! 
RUĐE: Yes, my darling! Izađu desno. 


Poslije malo uđu vrlo uzbuđeni KONTE KEKO 1 KONTESA. Omni govore 
hitro, u velikom tempu, prigušeno. Kontesa je odjevena u crnu, staromodnu, 
svilenu opravu. 


KONTESA kao da joj fali daha: Bože, bože... Pusti me da sjednem... 
Padne u prvi stolac, tražeći riječi 1 daha: I ti to meni tek sada kažeš!... 


KEKO: Pa nema ni deset minuta što mi je rekla. 

KONTESA: Čisto otvoreno ti je rekla? 

KEKO: Bez ikakvih preambula, majko! Baš ovdje, na ovom mjestu! 
Studenti su pjevali i ta mjesečina... 

KONTESA: Znam, znam kako to djeluje! 

KEKO: Bila je sva izvan sebe! Da sam je digao na ruke i odnio bogzna 
kamo, ne bi bila ni riječi rekla! 

KONTESA uhvati ga za glavu 1 poljubi par puta: Kekice! Kekice! 

KEKO: Umiri se, mamice. - 

KONTESA začas se zamisli, 1 onda u posve drugom tonu, vrlo realno, 
rezignirano: Ali sve to nema smisla! Sve to nije ozbiljno! 


KEKO: Zašto ne bi bilo ozbiljno? Čitavo ovo vrijeme što je tu, osjećao 
sam neprestano kako je vrlo rado sa mnom. Jutros mi je predložila da 
pođem s njom u Pariz - na dva mjeseca - da joj budem plesač po 
dancingima... To je samo da me ima kraj sebe... 


KONTESA: Pa gdje su tebi novci za Pariz! 
KEKO: Davala mi je 5000 dolara - 


KONTESA osupne se, onda naglo: Čuješ, čini mi se da je to vrlo mnogo 
u našoj moneti? 


KEKO: Četvrt milijuna! 
KONIESA: A ti? A ti? 


KEKO: Rugao sam joj se... Gdje bih se ja dao najmiti kao plesač... 
Zapravo sve je to šala! 


KONTESA: Četvrt milijuna! Toliko smo dužni don Vici! Ne vjeruje 
sama sebi: Pa naravno da je šala! 


KEKO: Na koncu konca čovjek ipak ne zna na što se sve ne kapricira 
jedna ovakva ekstravagantna i razmažena bogatašica... kad je uhvati 
spleen... 


KONTESA: Čuvaj se ti, sinko moj, takvih spleenova!... To ti se začas 
zaspleeni, a onda se malo zatim isto tako odspleeni!... Ali nije ni čudo, 
kad dobro promislim! Ti s jedne strane, a onaj njezin darling s druge... 
Onako dug, sa malom klimavom glavicom... kao telegrafski stup sa 
svojom porcelanskom čašicom! Samo ona... zna ona što čini!... Kad ga 
više ne bude htjela, dogodit će mu se što i telegrafskoj čašici: deran 
uzme kamen i čašica odleti... 


KEKO koji je stao da šeće, a onda se ustavio 1 u čudu slušao kontesu: Ti si 
dobre volje danas, mamice! 


KONTESA: Od dišperacijuna, sinko moj! Evo, sreća se nudi, a vezan si 
i ne možeš da je prihvatiš! Šta misliš šta bi to značilo za nas? Samo kad 
pomislim kako bi prestala ona bezobrazna zvonjava na vratima i 
vječni računi i inkasatori i liferanti i sudbeni podvornici! 


KEKO: Vidiš - nisam ti trebao ništa govoriti! 
KONTESA: Bez dugova - ah, Kekice, bez dugova!... Kako bih samo 


slatko spavala! Da mi je samo jednu jedinu noć prospavati onako in 
continuo... onako: kako legnem tako se i probudim! Pa ujutro sjesti na 


balkon, gledati kako dolje svijet prolazi i samo slušati: - Ljubim ruke, 
kontesa! - Sluga vam se, kontesa! - - Kako ste spavali? - 

KEKO: I nikako nije moguće da bude drukčije? 

KONTESA: Nemoj me tako pitati, molim te! Ako me samo još 
jedanput što takvo upitaš - digne se - idem ravno u more! Šta misliš?... 
Šta sanjaš! Mala pauza. Ah kako je ovdje divno! Jesi li samo vidio ono 
srebro, onaj kristal... A Phoebina kabina? Sa onim toaletnim stolićem i 
garniturom od tartaruge... I još te zovu na večeru i onda ti kažu: vaš 
sin nek uzme našu kćer... i naše dolare... i naše automobile... i naše 
jahte... A kad tamo: sve na što možeš računati, to je jedna šivaća 
makina - 

KEKO: I jedno srce! 


KONTESA: To i jest ono! Upravo da poludiš! 
Dolazi zdesna ĐIĐETA. 


ĐIĐETA: Konteso, mi vas čekamo s kavom... 

KONTESA zlovoljno: Baš mi je do kave! 

ĐIĐETA Keku: Šta joj je? 

KONTESA: Šta mi je? Šta mi je? Hoćeš da zapjevam i zaplešem? Kad 
imam takvu jahtu i mogu s njom kud hoću - 


Uto se pojavi zdesna PHOEBE. Uhvati straga ispod ruke Keka koji je stajao 
okrenut leđima prema strani otkle je ona došla. Keko se trgne. 


PHOEBE: Gdje ste tako dugo, konteso? Kava... 


KONTESA razvedri se, poleti k Phoebi 1 poljubi je: Kako ste vi večeras 
sjajni, miss Phoebe! Božanstvena - ova vaša toaleta! A te čipke! Điđeti: 
Điđeta, pogledaj samo ove čipke! Mjesečevo svjetlo - a ne čipke... 


Ona je još u riječi kad izađu na palubu MISTER TUDOR 1: MISTER 
PRENTICE, obadva u fraku. Čim ih kontesa opazi, približi im se. 


KONTESA zaneseno: Ovdje je divno! Upravo čarobno! 

Mr. TUDOR: Prava dalmatinska noć! Sretan sam što smo se ovdje 
našli baš kad je tako lijepa mjesečina! 

PHOEBE: Ne znam zašto ste zapalili svjetlo? Mr. Prenticeu: Molim te, 
Lee, budi tako dobar i ugasi! Mr. Prentice izađe začas, ugasi svjetlo 1 vrati 
se odmah. Mjesec i elektrika to je nepodnošljiv konkubinat! Svjetlo se 
ugasi: Tako! 

KONTESA: Sad je mnogo ljepše! Nasloni se o ruku Điđeti. 

Mr. TUDOR: A gdje su naši dragi konti? 

PHOEBE: Kod crne kave - 

ĐIĐETA: I likera! 

PHOEBE: Kušali su redom sve likere i zadnji im se uvijek čini najbolji! 


Mr. TUDOR koji je još kod dolaska uzeo 1 pripalio jednu cigaru, a mr. 
Prentice svoju lulu: Kako bi bilo da i mi dobijemo malo crne kave? 
Ponudi kontesi ruku. 

KONTESA ga primi pod ruku: To je moja najveća pasija! Điđeti: Primi i 
ti ispod ruke gospodina Prenticea! Odlazi sa mr. Tudorom desno, a za 
njima mr. Prentice sa Điđetom ispod ruke. Điđeta odlazeći okrene se za 
Kekom 1 Phoebom, koji su zaostali. 


PHOEBE: Izgleda da Điđeti nije pravo što smo zaostali! Uzme cigaretu i 
pripali je. 
KEKO: Pođimo i mi, miss Phoebe! 


PHOEBE: Odmah ćemo! Turi mu zapaljenu cigaretu u usta: Ako vam se 
ne gade moja usta! 


KEKO s prijekorom: Ali, miss Phoebe... 


PHOEBE smije se 1 pali sebi cigaretu: Tko zna... tko zna!... 
KEKO hoće da je poljubi: Dokazat ću vam odmah... 
PHOEBE koketno: Ne, ne, little konte. Sutra. 

KEKO: Sutra? 


PHOEBE: Jest, sutra. Mi ne odlazimo sutra rano, nego tek u podne. 
Čekajte me oko jedanaeste kod kuće. Vi zaboravljate da mi još 
moramo udesiti jedan aranžman među nama? Ja imam već gotov 
plan... 


KEKO: Kako izgleda taj plan? 


PHOEBE: Vidjet ćete sutra. Uvjerena sam da će vam se svidjeti. Poljubi 
ga dugo. Onda frivolno: A sada dođite, inače će mala Điđeta prsnuti kao 
pneumatik! 


Pojavi se zdesna ĐIĐETA 1 nosi šalicu kave. 


ĐIĐETA: U čitavoj toj konfuziji ostao je konte Keko bez crne kave... 
KEKO prileti 1 primi šalicu: Oh, to je lijepo od tebe! 

ĐIĐETA Phoebi: Znate, on će vam radije ostati bez ručka nego bez 
kave... 

PHOEBE: Dobro da ima netko tko se brine da se to ne dogodi! 

KEKO: Ti pretjeruješ, Điđeta! Nisam više ni mislio na kavu. 

ĐIĐETA: To on samo tako kaže, miss Phoebe, radi vas... 

PHOEBE: Konte Keko je uopće vrlo galantan. On bi meni žrtvovao i 
više nego kavu... 

KEKO srče pomalo kavu: Svakako, miss Phoebe. 

ĐIĐETA: Galantan... da! Ali ako mu kod kuće kava nije dobra i ako 


mu je ja ne skuham i vlastoručno ne donesem... Trebalo bi da vidite 
kako je onda galantan! 


KEKO: Điđeta, šta govoriš! 

ĐIĐETA: Znate li vi skuhati dobru kavu, miss Phoebe? 

PHOEBE: Nisam još nikad pokušala... ali u potrebi, naučila bih... 
KEKO: Kako bi bilo da odemo tamo? 

PHOEBE: Ovdje je mnogo ljepše... 

ĐIĐETA: A i šta ćemo tamo? Tamo se produciraju tvoja dva strica. 
PHOEBE: Šta rade? 

ĐIĐETA: Onaj mornar miješa sve likere zajedno, a oni piju čašicu za 
čašicom. 

PHOEBE: Oh, John je izvrstan mikser... 


ĐIĐETA: Ja sam popila čašicu, pa mi je već udarilo u glavu... 
Dozvolite da sjednem... Sjedne: Sjednite i vi, miss Phoebe! Keko je ispio 
kavu 1 stavio šalicu na stol. 

PHOEBE sjedne, smiješeći se: Kad baš zapovijedate! 

ĐIĐETA Keku: Ah, ti si već ispio! Uzme 1 pripali cigaretu: A sad ćeš 
dobiti svoju cigaretu... Pruži mu pripaljenu cigaretu, a onda reče miss 
Phoebi: Znate, uvijek vam je čitav skandal ako mu ja ne pripalim 
cigaretu... 

KEKO vrlo ženiran 1 srdit: Kakve su to gluposti. To ni najmanje ne 
zanima miss Phoebe! Pođe sprijeda prema rubu lađe 1 baci bijesno cigaretu 
u more. Ostane neko vrijeme na mjestu, a onda se šeta gore-dolje, malko 
podalje od njih. 

ĐIĐETA kao da nije vidjela šta je on učinio s njezinom cigaretom. Phoebi: 
Čine li to katkad i Amerikanke? 

PHOEBE: Vrlo često! Ali teško onom muškarcu koji ne bi dokraja 
ispušio takvu cigaretu. LUzimlje novu cigaretu iz doze na stolu. 

ĐIĐETA: Šta ćete? Naši nisu s nama tako nježni i ljubazni. Moramo 
koješta progutati... 


PHOEBE pripali cigaretu: Krive ste same! Keku: Dođite, little konte! 


Budite dobri! Pruži mu pripaljenu cigaretu: Ovo je najbolja marka što 
imamo na brodu. 


KEKO uzme cigaretu i puši: Hvala! Sjedne. Sad sjede sve troje oko stola tako 
da on sjedi u sredini, vis-d-vis publici, a one vis-d-vis jedna drugoj. Mala 
pauza. Phoebe malko nijansira svoj trijumf. Điđeta se sili da ne plane. 


PHOEBE s izazivnom ironijom: Prije nego otputujemo, dat ću vam 
čitavu škatulju ovakvih cigareta. 


Duel se između obiju žena zaoštruje. Svaka replika znači jedan novi udarac. 
KEKO se nalazi među dvije vatre, kratkim odgovorima ne daje nikakva 
akcenta, samo da ne poveća opreke koja se 1 sama od sebe sve to jače razvija. 


KEKO: Hvala, miss Phoebe! 

ĐIĐETA: Hoćete li ih također prije pripaliti? 

PHOEBE: Pa naravno! Tako će dobiti na aromi! 

ĐIĐETA: Onda se valja požuriti još danas! Sutra niste više ovdje. 
PHOEBE: A možda i jesmo. Mi se ne držimo voznog reda, gospođice! 
ĐIĐETA: A kakvog se vi reda držite, miss Phoebe? 

PHOEBE: Onoga koji mi diktira moj jedini zakon. 

ĐIĐETA: A to je? 


PHOEBE: Moja kaprica! Pauza, kao mali odmor prije novih navala: Zašto 
šutite, konte Keko? Bi li vam bilo pravo da ostanemo ovdje još koji 
dan? 

KEKO: Razumije se, miss Phoebe! 

ĐIĐETA: Znate li vi da on ova tri dana šta ste ovdje nije ni zavirio u 
knjigu?... A do nekoliko nedjelja ima ispit! 

KEKO srdit: Šta se koga tiče moj ispit! Vrlo je neumjesno opominjati 
me na to u ovaj čas... 


PHOEBE: Ispit može i čekati... 

ĐIĐETA: Ali Kekica ne može! 

KEKO: Ako treba, mogu i ja! 

PHOEBE: Možda netko drugi ne može čekati! 
ĐIĐETA: Pa i netko drugi! 


Ispod jahte započne opet pjevanje kao na početku čina. Prođe nekoliko taktova 
bez razgovora. 


PHOEBE trijumfira: Hvala vam, little konte, za tu serenadu! To je 
najnježnija pažnja koju mi je ikad jedan gospodin iskazao. 
KEKO: Drago mi je, miss Phoebe, da ste zadovoljni! 


PHOEBE: Zahvalite se i onim studentima u moje ime... i odnesite im 
moj pozdrav... 


KEKO: Hoću, hoću... 

ĐIĐETA: Hoćete li ponijeti sa sobom i onog Tiziana, sada kad znate 
da nije više Tizian? 

KEKO: Šta ti opet pada na pamet! 

PHOEBE: Naravno da hoću. Bio mi je darovan kao da je pravi, i bit će 
mi jednako draga uspomena kao da je pravi. Sukob dolazi do 
kulminacije. 

ĐIĐETA: Kao da i nije bastard - kako ste ono jutros rekli? 

KEKO: Điđeta... 

PHOEBE: Tačno. I sutra ću doći da ga uzmem. Uostalom, ja sam ga 
već i platila! 

ĐIĐETA: Platili ste ga? 


PHOEBE: Da, u najzdravijoj valuti. Konte Keko je vrlo zadovoljan. Je 
li, little konte? 


KEKO s molećim izrazom: Ali, miss Phoebe... 
ĐIĐETA Keku: O tom nam nisi ništa rekao... 
KEKO uzrujan: Điđeta, prestani već jednom! Miss Phoebe se šali - 


PHOEBE: To nije bila šala, little konte! Vi ste za vašeg krivog Tiziana 
dobili od mene jedan pravi... dapače dva prava poljupca... 


ĐIĐETA skoči: Šta? Zgrabi šalicu od kave s tanjurićem i udari njima o tle 
tako, da su se crepovi razletjeli na sve strane. Preneraženom Keku: Sutra ćeš 
me uzalud čekati... ti... ti... Pogleda izazivno Phoebe koja je ostala mirna 
pušeći svoju cigaretu: I sve to ima da vama zahvali... 


U taj čas dolaze zdesna KONTESA, KONIE MOME, KONTE RUPE, 
MISTER TUDOR, MISTER PRENTICE, a za njima MORNAR. PHOEBE 
se digne kao da se nije ništa dogodilo 1 priđe ĐIĐEII. KONTE RUĐE 
oponaša lagano sviranje gitare i kreće u ritmu glavom, pjevuckajući ispod 
glasa pjesmu studenata. Ioni KONITE MOME prilično su u vlasti alkohola 
ali se još uvijek dobro drže. Kad se čitava grupa pojavi i kad su djevojke opet 
sjele, reče: 

PHOEBE Điđeti, s ljubaznim tonom: Nije li vam hladno, gospodđice?... 
Hoćete li jedan šal? 


ĐIĐETA naoko jednako mirno 1 vrlo ljubazno: Lijepa vam hvala, miss 
Phoebe, ja sam navikla na ovaj zrak. 


Mr. TUDOR dolazeći: Nek i mi malo čujemo tu serenadu - 

PHOEBE: Jest, tatice, divno pjevaju. 

KONTESA: To su Kekovi prijatelji! Pauza, u kojoj svi slušaju. Onda svrši 
pjesma. 

PHOEBE: Konte Keko, kako bi bilo da ih zovnete gore? Na čašu 
šampanjca? 

KEKO: Ako želite... ali vam odmah kažem da ih se nećete riješiti do 
zore... 


PHOEBE: Kolosalno! 


Mr. TUDOR: Ne, ne, ja mislim da je ipak prekasno. Šta mislite vi, 
konteso? 


KONTESA: Ja bih doduše ostala ovdje do smrti, ali mislim da je zbilja 
vrijeme da vas ostavimo. Bilo je divno večeras! 


MOME: Božanstveno! 


RUĐE: Ja sam se zaljubio u vašeg miksera! Mornar koji stoji podalje, 
malko se nasmiješi. 


Mr. TUDOR: Sretan sam što sam još jednom vidio svoje nekadanje 
gospodare! Nadam se da ćete skoro opet čuti za nas... 


KONTESA dosta deprimirano: Dakle uistinu odlazite sutra rano? 
Mr. TUDOR: Bezuvjetno. 
PHOEBE: Mi odlazimo sutra u podne! 


Mr. TUDOR: Nemoguće. Sutra navečer čeka me u Dubrovniku moj 
poslovni prijatelj mister Pauker... 


PHOEBE: Mister Pauker će pričekati nekoliko sati. 

KONTESA: U Dubrovniku je boravak vrlo ugodan. 

Mr. TUDOR: Ne mora uvijek sve biti na tvoju, Phoebe! 

PHOEBE: Uvijek - ne, ali ovaj put: da! Ja sam danas ostavila kod 
draguljara svoje bisere da mi ih naniže na novu nit. Sutra popodne bit 
će gotovi. 

KONTESA: No, eto... 

PHOEBE: I tako ćemo, konteso, doći sutra k vama da se oprostimo i 
uzmemo našega Tiziana... 

Mr. TUDOR: Kako vidim, ipak će mister Pauker morati još malo 
pričekati. 

KONTESA: Onda - do viđenja! Uhvati Điđetu ispod ruke. 


Mr. TUDOR: Izvolite s ove strane... Mornaru: Je li motor spreman? 


MORNAR: Jest, mr. Tudor, sve je u redu. 


Čitava grupa izlazi pomalo u razgovoru. Najprije MISTER TUDOR, koji 
pokazuje put, u dnu preko palube lijevo, za njim KONTESA, ĐIĐETA 1 
MISTER PRENTICE, onda PHOEBE i KONTE KEKO. Zaostanu KONTE 
RUĐE, KONTE MOME 1 MORNAR. Plane elektrika, koju je MORNAR 
zapalio dok su gosti odlazili. 


RUĐE dođe do stola, zagrabi šaku cigareta iz velike doze 1 pruži ih mornaru: 
Da ih popušite u moje zdravlje! 

MORNAR uzme, sa smiješkom, cigarete u šaku 1 drži ih iza leđa: Najljepša 
hvala, mister konte! 

MOME koji je već tražio po džepovima novac, kad je vidio šta je učinio konte 
Ruđe, zagrabi iz škatulje šaku cigara i pruži ih mornaru: I od mene, dvije- 
tri cigare! Laku noć! Pođe za bratom. 


MORNAR :stom gestom uzme cigare u drugu šaku 1 reče: I vama, mister 
konte, lijepa hvala! 


KONTI odu ponešto nestalnim korakom za ostalima, a MORNAR baci cigare 
1 cigarete na stol na tasu. I izađe. Pauza. Pjevanje počne opet, ali ne tako 
blizu kao prije. Poslije malo vraćaju se: PHOEBE, MISTER TUDOR 1 
MISTER PRENTICE. 


PHOEBE ulazeći: A sad dođite ovamo i sjedite. Hoću da vam saopćim 
nešto vrlo važno. 


Mr. TUDOR: Ja sam vrlo umoran, Phoebe. Ne bismo li mogli to 
ostaviti za sutra? 


PHOEBE: Ne, ne, rekla sam ti da je vrlo važno. 
Mr. TUDOR: Kako bi bilo da to prije prespavaš? Ti znaš da je uvijek 


dobro kad ti svoje važne stvari prespavaš! 

PHOEBE: Tatice, ne budi u ovakvim časovima površan i frivolan! 
Vidiš, Lee je shvatio ozbiljnost momenta i čeka s napetošću moju 
izjavu. Je li, Lee? 

Mr. PRENTICE: Yes, my darling! 

PHOEBE: Radi se o mojoj sreći. 


Mr. TUDOR: Ako je tako, onda se stvar ne može odlagati. Inače sreća 
ne čeka. 


PHOEBE poljubi ga: Drago mi je što vidim da si svaki dan razboritiji. 
Znači da još ne stariš. Sjednimo dakle. Svi sjednu, ona u sredini, a njih 
dvojica sa strane, jedan drugome vis-d-vis. Sutra kad budemo kod 
Milesijevih, zapitat ćeš konte Keka ima li kakvu želju da mu ispuniš! 


Mr. TUDOR: A on? 
PHOEBE: On će onda od tebe zaprositi moju ruku. 


Mr. PRENTICE izvadi lulu iz usta i malko se trgne iz svoga mira. 


Mr. TUDOR u čudu: Šta? Šta veliš? 


PHOEBE: Čemu ta pitanja, tatice? Pošto imaš još vrlo dobar sluh, 
dobro si razumio što sam rekla! Ti ćeš konte Keku reći da pristaješ. 


Mr. TUDOR skoči: Nikada! 

PHOEBE: Ali ja ti ponavljam: ti ćeš reći da pristaješ, i to bez ikakvih 
ograničenja! 

Mr. TUDOR: Lee ima našu riječ i mi je moramo održati. 


PHOEBE: Šta se tebe tiče Lee, tatice? To ćemo nas dvoje međusobno 
udesiti. Je li tako, Lee? 


Mr. PRENTICE: Yes, my... zapne mu riječ u grlu. 
Mr. TUDOR: Sutra ćeš se zacijelo predomišsliti... 


PHOEBE: Pa šta se onda uzrujavaš? Ali ja ti samo velim: ako ti ne 
ispuniš moje želje, onda ću je ja sama ispuniti i bez tebe. 

Mr. TUDOR šetajući se gore-dolje oko stolaca: Ali to ne ide... to nikako ne 
ide... 

PHOEBE: To ide izvrsno. 


Mr. TUDOR: Ja te uistinu ne razumijem, Phoebe. Ti si uvijek nastojala 
da budeš originalna, mrzila si banalnost, bježala od kiča. A sada hoćeš 
da udesiš svoj život kao kakav najobičniji film. Siromašni konte - 
bogata dolarska princesa... mjesečina, serenada. No, gotova opereta u 
tom filmu. 


PHOEBE: Pa to danas privlači čitav svijet. 

Mr. TUDOR: Mene ne... 

PHOEBE: Ali što ćeš kad je takav život! Ja ga i volim što je takav! 
Inače bi bio literatura... A protiv toga bi se još više bunio... toga danas 
nema ni u teatru... 

Mr. TUDOR srdit: Ah, šta mi je stalo!... Radi šta te volja! Ode razljućen u 
lađu. 

PHOEBE ostane potpuno mirna i vikne ležerno za njim: Molim te, ugasi 
ono svjetlo! Odmah pošto je nestalo mister Tudora, ugasi se lampa. Phoebe i 
Mister Prentice ostanu na svojim mjestima. Duga teška pauza koju prekine 
Phoebe nježnim toplim tonom: Lee, ti si zacijelo zadovoljan što sam i ja 
napokon našla svoju pravu sreću? 

Mr. PRENTICE: Yes, my darling! 

PHOEBE: I ti ćeš upotrijebiti čitav svoj govornički dar da uvjeriš mog 
oca da je to najbolje za me - je li? 

Mr. PRENTICE: Yes, my darling! 

PHOEBE: I ja ću i nadalje ostati u tvojoj fabrici kompanjon sa 75% 
svoga kapitala. A ti mi obećavaš da ćeš ostati neženja dok si živ! 

Mr. PRENTICE: Yes, my darling! 


PHOEBE toplo, iskreno: Poljubi me onda, za posljednji put - On se digne, 


priđe k njoj, poljubi je u usta, na što ona reče: A sada idi spavati, Lee! 
Laku noć! Mister Prentice ode bez riječi. Ona ostade mirno sjedeći, sluša 
pjevanje koje se gubi u romantičnu noć, a dotle pada 


Zastor 


INTERMEZZO 


U ovom intermezzu vidjet će se na pozornici samo isječak izvanje fasade 
palače Milesi 1 upravo sredina s velikim balkonom, čitava balkonska balaustra 
1 odgovarajući dio ispod balkona, tako da se pločnik podrazumijeva negdje 
ispod pozornice, a ljudi, koji prolaze ispod kuće, vide se samo do polovice, tj. 
samo gornjim tijelom. Taj balkon je onaj isti koji smo u prvom činu vidjeli 
iznutra, u salonu. Na njemu, na jednom fotelju, sjedi u svojoj svilenoj toaleti 
koju je imala na sebi kad je bila na Tudorovoj jahti, kontesa Kate 1 spava. To 
je ona, vrativši se kući s večere na jahti, sjela da se malko okrijepi svježinom 
lijepe noći, nakon što je bila omamljena izvrsnim jelima 1 pićem, raskošjem 
one amerikanske divote 1 nevjerojatnim saopćenjem svoga Kekice. Pa nešto ta 
omama, nešto umor, a onda 1 teška, sita, lijena mjesečina koja ju je čitavu 
obujmila 1 posrebrila, učiniše da je zadrijemala 1 zaspala. Dojmovi one večeri 
nisu mogli da se pretrgnu sa javom, oni su se, čudno iscereni 1 groteskno 
izvrnuti, produžili u njezin san. 


I jedan dio toga sna prikazan je u ovom intermezzu gdje sve ličnosti, koje 
istupaju, imaju na sebi nešto fantastično, prozračno, deformirano; pravi 
produkti polubudne, izmrcvarene svijesti kojoj ne daju mira čežnje 1 želje, 
naglo nametnute jednom jadnom 1 umornom ljudskom srcu. Do režisera je da 
čitavoj slici dade taj izraz, ne ističući previše konture i ne osvjetljujući preveć 
jasno detalje. U velikoj daljini, negdje u luci koja je zamišljena da se proteže 
pred tim balkonom, sa usidrenom usnulom jahtom američkoga gavana, još 
uvijek odzvanja pjesma studenata koji lutaju po moru i lutat će možda do 
zore. 


Kad se digne zastor, KONTESA mirno spava, ponešto prignute glave, s 
rukama složenim u krilu. Pauza, koju ispunja samo daleko pjevanje. 


Najednom se polako otvori treći izlaz na balkonu 1 istupi JIM. On nosi veliku 
srebrnu tasu sa ručicama, na kojoj stoji šampanjska čaša sa sladoledom i 
druga jedna od kristala sa nekoliko holipa, što lijepo poredani strše uvis kao 
prsti nekakve sablasne ruke. 


JIM odjeven kao obično, malko karikiranim gestama pristupi kontesi i ponudi 
joj tasu: Izvolite sladoled, madame! 


KONTESA se malko trgne i s velikim gurmanskim zadovoljstvom pogleda 
na tasu: Oh, moj sladoled! Uzme čašu i izvuče elegantnom gestom jedan 
holip: Šta je to danas? 

JIM: Ananas i vanilija, madame! 


KONTESA: Rekla sam ti, Jim, da se meni govori: madame la comtesse! 
[26] 


JIM: Ananas i vanilija, madame la comtesse! 


KONTESA zabada holip u sladoled 1 jede s užitkom: Otkad se je Kekica 
rodio, pa sve dok se nije oženio, nisam jela đelata! A ništa nisam 
voljela tako kao đelat!... Čitav grad je, u ljetu, srkao đelat, pa i Jako - a 
ja ne!... Upravo se je crkavalo od vrućine i bila bih dala ne znam što, 
da sam mogla rasfriškati malko jezik... 


JIM neprestano nepomičan sa tasom u ruci: Pa zašto niste, madame la 
comtesse? 


KONTESA uzimlje novi holip, a kako ga hitro pojede, uzimlje druge redom: 
Nije se moglo, Jim!... Nije bilo novaca za to! A tako sam se stidjela 
pred svijetom što smo na to spali da nismo mogli uzeti ni đelata. Ali 
nisam htjela pokazati kako nam je zlo. Sjela bih ovdje svako popodne i 
djevojke bi mi donijele nešto na tanjuriću... Jim, to ti je izgledalo kao 
da je pravi pravcati đelat. Žuto kao vanilija i crveno kao malina. Ali to 
nije bio đelat. Jim - to je bila samo vata. Dva čuperka žute i crvene 
vate! Stane se smijati, a Jim se groteskno smije za njom. 


JIM se treska od smijeha: Izvrsno! Izvrsno! 


KONTESA: A dragi su susjedi pucali od zavisti! Još se uvijek smije: 
Varala sam ja njih i drukčije! Bilo je dana, Jim, kad se u kući nije ništa 
kuhalo jer nije bilo ništa osim suha kruha. Onda sam vadila stare 
knjige iz biblioteke, nekakve ovako debele  Arioste“/ i 


Machiavellije!“*!, i bacala ih na kamin a iz dimnjaka se pušilo kao da 
pečemo najvećeg tukca. A dragi su susjedi crkavali... Stavlja praznu 
čašu na tasu Jimu. 


JIM: Zapovijeda li madame la comtesse još štogod? 
KONTESA: A podnožnik, Jim, a gdje je moj škanjet? 
JIM pođe unutra 1 odmah se vrati, bez tase, sa malim podnožnikom od štofa: 


Evo i škanjet, madame la comtesse! Stavi joj pod noge podnožnik, onda se 
uspravi 1 hitro izađe otkuda je i došao. 


Međutim se je već otprije čulo kako se približuje kuckanje tankog zvonca, 
onako po prilici kao kad prolazi svećenik sa sv. pričesti. Onda se pojavi 
zdesna, ispod balkona, mali crkveni dječak, MINISTRANT, u svojoj haljinici 
1 brecka zvoncem. Za njim dolazi DON VICE, 1 on odjeven u bijeloj haljini sa 
štolom preko ramena, a u ruci mu, na dugačkoj motki, kožnata kesica, s 
poklopcem od željeza i željeznim katančićem, za sakupljanje lemuzine, 1 treska 
njome. 


Kako je već spomenuto, oni, kao 1 svi ostali prolaznici ispod balkona, vide se 
samo gornjim tijelom. Noge im se gube u podzemlju. KONTESA začuje 
zvonce, ali se pritaji. Kad DON VICE dođe ispod nje, produži se njegova 
motka do groteskne dužine 1 on treska njom kraj kontesina uha. U kesici 
zazveči novac - KONTESA se prestraši. 


KONTESA: Gospe sveta! 
DON VICE lukavo i smjerno: Kontesa, za novu kapelicu u Sv. Filipu! 


KONTESA se nagne nad balaustru: Vi ste se, don Vice, kroz dvadeset 
godina tako naučili cijediti iz mene novce da mi ni ovdje ne date 


mira... 


DON VICE: Za crkvu, kontesa! Za sv. Filipa! Za svetoga protektora 
Kekova tasta... 


KONTESA vadi jedan novac 1 turi ga u kesicu: Sv. Filip je, ukoliko ja 
znam, protektor siromaha... 


DON VICE: Zna on pomoći i bogatima. Samo kad hoće. Šta pišu oni iz 
Amerike? 

LISTONOŠA se pojavi zdesna i upadne Don Vici u riječ: Dobro jutro, 
šjora kontesa! Rekomandirano - iz Amerike! 

KONTESA živo: Je li teško? Je li teško? 

LISTONOŠA: Jest, jest... 


KONTESA: Zazvonite i predajte ga Điđeti i nek vam dade dvadeset 
dinara. Listonoša se izgubi lijevo, a poslije malo začuje se bučno zvono na 
kućnim vratima kod Milesijevih. 

DON VICE uvrijeđen: Poštaru deset puta više nego sv. Filipu! A šta će 
reći dragi bog na to, kontesa Kate? 


KONTESA: I dragi bi se bog veselio kad bi dobio ček iz Amerike! 


DON VICE odlazi, a za njim i MINISTRANT, kuckajući u svoje zvonce. 
Poslije malo uđe kroz srednji otvor balkona ĐIĐETA, noseći u ruci već 
otvoreno Kekovo pismo. Ona je odjevena u jutarnju modernu haljinu, oko 
ruku ima nekoliko modernih zlatnih narukvica, na prsima malen zlatan broš: 
uopće ne daje utisak djevojke podložne 1 izmorene od posla, nego gospođice 
koju ne muče svagdanje brige 1 koja je tu u kući u svome i na svome. 


ĐIĐETA: Pismo od Kekice. 

KONTESA: A šta šalje? 

ĐIĐETA: Ček... Hiljadu dolara. 
KONTESA: Dobri moj Kekica. Piše li šta? 


ĐIĐETA: Piše. 

KONTESA: Čitaj mi, čitaj... 

ĐIĐETA sjedne na balaustru, okrenuta leđima, licem u profilu, prema 
publici. Razgrne pismo: Ih, koliko! Cita: - Draga moja mamice, prije 
svega šaljem ovdje jedan ček za te i za dobru Điđetu... 

KONTESA: Nikad te on neće zaboraviti, Điđeta... Briše suze. 

ĐIĐETA: Ah, šta će mi sve to! 

KONTESA: Nemoj biti nezahvalna! Šta piše još... 


ĐIĐETA čita: ... od ovoga novca šaljem mojim stričevima, svakom po 
sto dolara... 


KONTESA: Vidiš... kakvo srce! 

ĐIĐETA: Da, da, za svakoga - za svakoga - 
KONTESA: Dalje, dalje - 

ĐIĐETA čita: ... sve bih vas tako rado vidio... 
KONTESA: A šta veliš na to? 


Ispod balkona se pokaže JAKO. 


JAKO pogleda gore 1 reče glasno: Dobro jutro, šjora konteša! Kontesa se 
nagne nad balaustru. Imam jedan krtol finega muškata... 


KONTESA milostivo: Pošalji, Jako, pošalji... 

JAKO: I krupni friški' orija... skida se kožica s nji, ka s ruke gvanat! 
KONTESA: Je li?... Izaberi najveće... Adio, Jako! Điđeti: Čitaj dalje - 
JAKO: Bit ćete služeni. Pođe. 

KONTESA se presjeti, nagne se nad balaustru: Jako! Gledaj, da nisu 
crvljivi! 


JAKO već iza kulisa: Sve ću ja ekstra za vas! 


ĐIĐETA nastavlja s čitanjem: "- Nadali smo se da ćemo ovaj put s vama 
božićevati..." 

KONTESA: Kad bi došli! Kad bi došli! Promisli kakve bi nam darove 
donijeli! 

ĐIĐETA: Onda bih ja morala iz kuće... 

KONTESA: Kakve su to ideje? 


Dolaze s lijeve strane, držeći se ispod ruke, KONTE RUĐE 1: KONIE 
MOME, ustave se ispod balkona. RUĐE drži bjelokosnu glavicu svoga štapa 
na usnama, a MOME zvižne gore prema balkonu: 


MOME: Kate, Kate! 

KONTESA Điđeti: Tko je? 

ĐIĐETA: Konte Ruđe i konte Mome. 

KONTESA se digne 1 nasloni se laktovima na balaustru: Imate nos kao 
dva prepeličara! 

RUĐE: Došlo je štogod? 

KONTESA: Jest, jest, za svakoga ponešto. 

MOME: Kakvo srce! 

RUĐE: Mislio sam, izrodit će se u Americi! 


KONTESA: Dođite poslije, kad razmijenim!... Večeras imamo bal... da 
mi svakako dođete... 


MOME: Bravissimo! 

RUĐE kontesi: Pa ćemo, velim, ja i ti jedan valcer... 

KONTESA: Hoćemo, hoćemo... Do viđenja! Sjedne, Điđeti: Čitaj. 
MOME: Otkad se je Keko oženio, večeravam. A ti? 

RUĐE: Ja, velim, pijem svako jutro, mjesto kave, čokoladu. Iščeznu. 


ĐIĐETA čita: "- Mister Prentice dolazi često k nama. Nikad se nije 
oženio, a i neće. Sve iz ljubavi za Phoebe..." 


KONTESA: Vidiš - kao i ti! Takve su ljubavi najljepše... 

ĐIĐETA rezignirano: U romanima, kontesa Kate... Čita: "- A Phoebe se 
je potpuno promijenila. Više ne puši. A i ne zviždi više. Mi smo 
vanredno sretni jer ćemo doskora biti utroje..." 

KONTESA radosno: Šta veliš? Šta veliš? Pročitaj još jedanput... 
ĐIĐETA najednom zagrca, pokrije lice podlakticom. KONTESA: Nije ti 
valjda žao što su sretni! 

ĐIĐETA skoči, pusti pismo na tle i pobjegne u kuću. 

KONTESA za njom, ganuta, protegne ruke: Điđeta! Đi... 


Ona ne dovrši riječ jer se naglo otvore desna vrata balkona 1 uđe sablastan: 
KONTE FRANČESKO de' MILESI. On je odjeven u renesansni kostim kao 
na portretu iz prvog čina. Provukao je tijelo kroz svoj okvir koji mu visi o 
ramenu. Postavi hitro na balaustru jednu nogu 1 upravo hoće da skoči dolje. 


KONTESA raskolači oči kad vidi tu sjenu iz prošlosti, a onda naglo: 
Frančesko, kamo ćeš? 

FRANČESKO de' MILESI ustavi se s jednom nogom preko balaustre, pa 
reče srdito i zagrižljivo: Čuo sam kako hoćete da me prodate u 
Ameriku... 

KONTESA: Pa što se buniš? Tamo se divno živi... 

FRANČESKO de' MILESI reži: A vino? A vino? Tamo se ne dobije 
vina... A jedan Dalmatinac bez vina... 

KONTESA: Pa ti ni ovdje nisi mogao piti vina! 

FRANČESKO de' MILESI pobjedno: To misliš ti! Vi ste svi spavali kad 
sam ja išao tamo prijeko na svoj kvartin! A onda vi znate da ja ne 
volim mora! Nezahvalna banda! 

KONTESA: Zašto da ti budemo i zahvalni! Da si bio pravi čovjek, bio 
bi se dao portretirati od Tiziana, da mi imamo nešto od tebe. 


FRANČESKO de' MILESI: Sva sreća što nisam. Jer da jesam, zacijelo 
bih bio kod kakvoga staretinara... ako ne bih već davno crkao na putu 
u Ameriku... Ah, zlatna ste vi rodbina... vrag vas odnio! 


Za tren skoči 1 propadne u zemlju. U isti čas još se KONTESA nije ni 
sabrala, stvore se ispod balkona ČETIRI STUDENTA od kojih jedan sa 
gitarom, i započnu gundđati neki starinski valcer. Orkestar iza kulisa prihvati 
melodiju. Iza malo taktova osvoji kontesu ritam 1 ona počne da igra diskretno 
ramenima, sva pod dojmom davnih sjećanja iz mladosti. Uto se sva tri 
balkonska ulaza pretvore u transparent i vida se veliki salon iz prvog čina, a 
u njemu gore lusteri 1 nekoliko parova pleše valcer. To potraje kratko vrijeme, 
a onda se na srednjem balkonskom otvoru pokaže KONTE RUĐE 1 ritmičkim 
gestama istupi na balkon. 


RUĐE nakloni se kavalirski pred kontesom: Kontesa Kate, hoćemo li ovaj 
valcer? Ona malko podigne ruke prema njemu i prije nego se digne, smrači 
se pozornica. Zastor ne pada. 


TREĆI ČIN 


Pozornica kao u prvom činu. Namještaj nepromijenjen: sve je kao 1 juče dok 
su ovdje bili Amerikanci. I liker je još uvijek tu. Samo portret Frančeska de' 
Milesi nije na istom mjestu, nego na podu, prislonjen uz komodu, a uz njega 
okvir iz koga je, možda premještanjem, ispao. Jutro je, oko devet sati. Vani je 
sunce. Kroz balkon se vidi dio luke 1 jahta, još uvijek na svom mjestu, a 1z 
dimnjaka joj suklja gust dim. 

Kako se iza intermezza nije spuštao zastor nego se pozornica pomračila, sad 
se ona malo pomalo rasvjetljuje. Kad se potpuno rasvijetli 1 sunčano svjetlo 
upadne u salon, nema još nikoga na njoj, kao da sve spava u kući. Kako su na 
balkonu neka vrata otvorena, tako se čuje žamor sa Trga voća: žamor voćara, 
kupaca i prolaznika. Čuje se jaki glas voćarice Jake koja izvikuje svoju robu, 
jer njezin je banak upravo ispred Milesijeve palače. Ali 1 pokoji drugi jasniji 
uzvik miješa se u toj buci. 


GLAS JAKE :spod balkona, na mahove, sa pauzama: Kruške, slatki' 
krušak! - Muškata, finega muškata! Veliki' prasak. - Prasak, prasak, 
prasaaaaak! 


Međutim je dugo 1 žestoko zazvonilo na kućnim vratima. Zdesna izađe 
skakutavim 1 sitnim korakom KONTESA 1 pođe prema lijevom izlazu. 
Prolazeći kraj komode, lecne se kad ugleda Frančeskov portret koji je iskočio 1z 
okvira, kao što ga je ona usnila. Priđe mu bliže i zagundđa prezirno. 


KONTESA: Neće ti se u Ameriku, maškaro falšna! Okrene ga naglavce: 


Ne boj se, ionako te ne bi nitko uzeo! Zvono opet nestrpljivo zazvoni, a 
ona poleti k izlazu govoreći sama za se: Eto me, eto! Izađe, vani: Hvaljen 
Isus, don Vice! 


GLAS DON VICE: Vazda budi! 
KONTESA ulazeći: Uđite, uđite... Za njom uđe Don Vice. 
DON VICE: Poslali ste po me... 


DON VICE je sekularni svećenik sa dugom vestom 1 triangularnim šeširom, 
kako to nose popovi u Dalmaciji. U njega je malo, crveno lice, nipošto 
jezuitskog izraza, radije lukavo-seljačko sa Žmigastim sitnim očima, punim 
obrazima i tupim nosom. Poslovan i temperamentan u riječima 1 gestama koje 
su raznolike 1 odsječne. Voli da računa na prste 1 onda kad nije baš govor 0 
brojevima. Bit će mu oko pedeset godina, ali je tek malo posijedio 1 uopće 
izgleda mlađi no što uistinu jest. Govori vrlo glasno, kao da je gluh onaj s 
kim govori, 1 s brutalnim akcentom bez ikakve mekoće. Ne birajući mnogo 
izraze, katkad je 1 prost, a čitav njegov način debatiranja je grub. Kontesa mu 
je moralno i materijalno potčinjena, a za nj su obadvije te relacije samo posao 
i ništa više. Nemilosrdan 1 okrutan kod obavljanja jednog 1 drugog: posuđene 
se pare vraćaju s kamatama 1 s kamatama na kamate, a duša se predaje bogu 
bez rezerve. Inače: amo sud, a tamo pakao - za ubogu kontesu dva najteža 
strašila. 


KONTESA pobožno: Jest - nešto važno. Sjedite! 
DON VICE ogledava se: Nema nikoga? 


KONTESA: Noćas smo bili svi kod Amerikanaca, na jahti... došli smo 
tek pred zoru kući... 


DON VICE: A? Šta velite! 


KONTESA: Jest... Kakav luksus, moj don Vice! Divota! Meni se još vrti 
u glavi od svega toga! 


DON VICE pokazuje na portret: Jesu li se odlučili? 


KONTESA prezirno: Ah, ne spominjite mi onu maškaru! Nije vam to 
nikakav Tizian, don Vice! Imaju oni čak i neku knjigu u kojoj stoji 
štampano da je falšan. 

DON VICE kao da mu je pravo što je tako: Da vam pravo kažem, ja 
nisam nikad vjerovao da to štogod vrijedi. Bacite đubre na đubar, a u 
onaj okvir stavite koga sveca! 


KONTESA: Ali, dragi don Vice, pa to je praotac familije Milesi... 


DON VICE: U svakoj vam familiji ima neko ko joj je na sramotu. A 
ovaj ovdje je prosta varalica... 


KONTESA: Varalica! Da vas čuje Kekica... 


DON VICE: Neka čuje! Zar on ne vara familiju, ima već četiri stoljeća, 
da ga je slikao Tizian? Hvala bogu, da je taj lupež već jednom 
raskrinkan... 

KONTESA: Ali to je očajno za nas, don Vice! 


DON VICE: I te kako! I za me, kontesa Kate. To znači da ja neću 
dočekati svojih kamata do Sudnjega dana... Da, što sam ono htio reći... 
Opazi liker: Kako se vi lijepo traktirate!... 


KONTESA hoće da mu natoči: Uzeli smo malo za Amerikance... Jednu 
čašicu? 

DON VICE: Pa možete. To je ionako od moga novca... Ispije: Da, što 
sam ono htio reći... Mora se nešto radikalno učiniti, kontesa Kate! Ja 
sam dosta dugo bio dobar... Šta, dobar - bio sam magarac! Zvono 
zazvoni jako na kućnim vratima. K vragu i to prokleto zvono! Kod vas ne 
može čovjek sjediti na miru ni dva minuta! Uvijek ta odurna zvonjava, 
kao na vratima od ošpitala... 


KONTESA digne se: Bit će Điđeta... 


DON VICE vikne za njom: Ne puštajte nikoga unutra! Kontesa izađe, on 
se digne, dođe do Frančeskova portreta, okrene ga uspravno i pogleda ga, 
onda ga iznenada gurne nogom: Lupežu venecijanski! Zatim se vrati na 
svoje mjesto, nalije opet čašicu maraskina 1 ispije. Uto se vrati kontesa: Tko 


je bio? 

KONTESA: Mali mesarov, donio je meso. 

DON VICE najapuri se: Meso? Danas, meso? 

KONTESA kao da se ispričava: Samo malo džigerice, don Vice... 

DON VICE: Danas? U petak! Kakvi ste prema meni, takvi ste i prema 
bogu, kontesa Kate! 

KONTESA: Riba mi je preskupa - 

DON VICE: I ne treba žderati ribu kad nema u kući ni prebijene pare! 
Ali... Kad se ide na soareje k Amerikancima... Da, šta sam ono htio 
reći... Pauza. 

KONTESA prestravljena: Pa recite, samo recite, don Vice. 

DON VICE: To ne može dalje ići ovako! Ja ne moram imati obzira 
prema onima koji boga vrijeđaju... Mesa - u petak! 

KONTESA: Džigerice, don Vice! Kako ste danas nervozni, don Vice! 
Zazvoni na vratima. Kontesa se ne usuđuje dići: Kako ste danas nervozni, 
don Vice! 

DON VICE: Imam i razloga da budem nervozan! Opet zvono, samo jače. 
I sveti bi Job izgubio strpljivost! Kad vidi da ona ne ide otvoriti vrata: Kad 
vi nećete, otvorit ću ja. Izađe lijevo. 


KONTESA u prvi čas deprimirana, onda odmah dođe k sebi, uzme tasu s 
likerom 1 čašicom pa je hitro stavi ispod kanapea, zatim sjedne na svoje mjesto 
kao da nije bilo ništa; nato proviri don Vice na vrata. 


DON VICE: Jedan prosjak je tu - 
KONTESA: A Điđeta još nije došla... 
DON VICE: Imate li dinar? 


KONTESA: Nemam sitno. Recite mu nek se vrati. Don Vice nestane. 
Ona se skupi u se, očajna. Poslije malo začuje se snažan udarac vratima, da 


se je kuća zatresla. To je don Vice zalupio kućnim vratima. Odmah zatim 
dođe natrag. 

DON VICE: Šta sakupljate te ušivce u kuću? 

KONTESA :spričavajući se: Samo petkom dolaze njih dva-tri, stara i 
bolesna... 

DON VICE: Svejedno. Radije dajte crkvi. Dao sam mu u vaše ime 
dinar. Ali neka vam bude - neću vam ga zapisati u račun. Ja ne dajem 
prosjacima iz principa... Sta dobiju, to zapiju... U taj se čas dosjeti da je 
nestalo boce s maraskinom i pogleda naokolo: Gle - a gdje je maraskino? 
KONTESA u neprilici: Zaklonila sam ga da se ne kupe muhe! Prigne se 
1 iznese bocu 1 čašice. 

DON VICE: Sakrili ste ga od mene, da ostane za Amerikance! Ioči: Ali 
sad vam ionako ne treba da ih mitite kad Tizian nije više Tizian... 
KONTESA lukavo: Može biti da i treba... 

DON VICE spusti čašicu, ne ispivši usuti maraskino: Zar su vam što 
obećali? 

KONTESA: Pa ima poneki izgled... 

DON VICE: Tako?... Eh, onda... Izlije iz čašice maraskino natrag u bocu. 
Nek vam nešto ostane i za njih... Pauza. Dakle, da konkretiziramo. 
Kontesa Kate, vi morate isprazniti ovaj stan, i to što prije... 

KONTESA preneražena: A ja? A kamo ću ja? 

DON VICE kruto: U šufit. 

KONTESA problijedjela: U šufit? 

DON VICE: Jest. Ovaj se kat može gospodski iznajmiti. Sa ovom 
vištom... sedam soba... Uzet će ga kakav konzul ili neko taki... 
KONTESA još uvijek nije došla k sebi: U šufit... U onu rupu, don Vice! 
DON VICE: Drugi vam ne bi ni ono dao... drugi bi iznajmio i ono... 


KONTESA malena, jadna, kao što nije bila nikada: Pustite me da umrem 
ovdje... Ne tjerajte me... Ah, bože moj!... A Kekica?... Šta će moj Kekica 


u šufitu?... 


DON VICE: Šta i drugi? Koliki su kraljevi i carevi izgubili dan-danas 
svoje palače! Nek radi, nek zasluži... Da, šta sam ono... Da barem 
platite kamate što se vuku evo peta godina! 


KONTESA sa suzama u očima: Platit ćemo - platit ćemo - 

DON VICE: De quibus““, kontesa Kate, de quibus? Nešto ste malo 
prije spomenuli - zar Amerikanci? 

KONTESA kao da 1oj je sinula zadnja nada: Jest, Amerikanci. 

DON VICE interesiran, povuče bliže svoju stolicu: Šta - posudit će vam 
štogod? 

KEKO :1z treće sobe, desno, viče: Điđeta! Điđeta! 

DON VICE obrće se: Šta je to? U toj je kući uvijek nešto... 


KONTESA se opet vratila u realnost: Kekica se probudio... oprostite... 
Pođe do vrata desno i zaviče prema vani: Još nije došla. Čekaj malo. Više za 
se: I ona je zaspala. Vrati se. Don Vici: Kad dođe, svako jutro donese 
Điđeta kifle - 


DON VICE zajapuri se: Kifle?... U ovoj mizeriji kifle? A kruh nije dobar 
- a? 

KONTESA: Điđeta uzme dva kifla za svoga Kekicu - 

DON VICE: No, ben, znate, i ovo njezino vječno ševrdanje po vašoj 
kući... 

KONTESA: Radi makine... dolazi radi makine... 

DON VICE: Da... šta sam ono... A čija je makina?... 

KONTESA da opravda Điđetu: Moja - 


DON VICE: Vaša? Nisam znao. I to bi se dalo dobro prodati... Da, šta 
sam ono htio reći... Ah da! Spomenuli ste kako će Amerikanci nešto... 


Otvore se vrata desno 1 uđe KONTE KEKO, u pidžami. 


KEKO: Dobro jutro, don Vice! Kontesi: A gdje je ta Điđeta danas? 
KONTESA: Bit će da još spava. Bilo je tako kasno kad smo se vratili... 


KEKO: Ali ona nikad ne zakasni! Da je bilo i kasnije, ona bi već bila 
tu... 


DON VICE koga sve to nervozira: Šta si se toliko uzbrinuo? Možeš 
popiti kavu i bez kifla! Sa sarkazmom: Ne može mladi konte bez kifla!... 


KONTESA ublažujući: Don Vice, on je tako naučen iz djetinjstva... 
KEKO u kome se je već probudio prkos: Šta se to vas tiče, don Vice? 

DON VICE brutalan: Tiče. I te kako! Ja sam interesiran na svaku paru 
šta se ovdje potroši! 

KONTESA ne zna što bi, boji se da ne dođe do sudara između dva 


temperamentna čovjeka koji su se već suprotstavili kao dva kokota: Don Vice, 
molim vas... Kekica... 


KEKO žestoko: Šta se tako razmećete? Ako vam je majka dužna, nismo 
zato vaši kmetovi. A za dug ste osigurani... 


KONTESA neprestano intervenira: Kekica! Mir, Kekica! 
DON VICE strašan: A kamati? A kamati? 


KEKO: Znate, don Vice, šta ću vam reći! Citav ovaj vaš posao nije 
osobito čist... 


DON VICE žesti se sve više: Sad nije čist!... Sad nije čist!... A kad je 
trebalo za školu, za ispite, za univerzu - onda: Don Vice dragi... don 
Vice slatki... 


KEKO: Naš biskup je svet čovjek, upitajte njega je li to lijepo da vi... 
KONTESA prekine ga: Dosta, Kekica, dosta... Don Vice nam je uvijek 
pomogao... 

DON VICE u srdžbi: Pustite ga... pustite ga neka govori. Pravo mi je!... 
Ingrata progenies!!“.., 

KEKO: Vi kao pop - 


DON VICE izvan sebe: Nisam ja pop - magarac sam ja... 


KEKO: Ja ću vam doskora dokazati što ste vi. Pregledao sam ja sve te 
papire... Svršio sam i ja jus... I tko se takvim poslovima bavi, taj 
svršava - znate gdje? 

KONTESA: Keko, Keko... 


DON VICE u najvećem bijesu i razdraženosti: Šta?... I još mi prijeti?... 
Ovaj... ovaj... Ne bojim se ja ni drugih advokata! Malo odahne: Pa 
dobro! Kad ćeš ti tako, onda ću i ja drukčije. Ovaj čas sam rekao tvojoj 
materi da se ovaj kat mora iznajmiti. Franceski konzul hoće da ga 
uzme... 


KEKO u stavu: A mi? Kamo ćemo mi? 

DON VICE u trijumfalnoj zlobi: U šufit! 

KEKO: Šta? Ja i moja mati... I vi se usuđujete da nam to predložite? 
DON VICE: Ja sam ovaj stan već iznajmio. Vi, vi - u šufit 

KEKO: Još danas idem k biskupu... prijavit ću vas za lihvarstvo... 
DON VICE spreman da ide. Pobjesnio: U šufit! Odlazeći: U šufit! 
KEKO rukom prema izlazu: Van! Van odavle! 

DON VICE na vratima se okrene 1 trijumfalno: U šufit! 


Izađe 1 lupi vanjskim vratima žestoko. KONTESA se sruši u sofu 1 zaplače. 
KEKO kad čuje da su zalupila vrata, poleti za don Vicom. Pauza. Uto se opet 
začuje izvikivanje voćarice JAKE: 

GLAS JAKE sonorno i vedro: glas poštenoga truda kao kontrast zagrižljivom 
1 štektavom kriještanju don Vice: Fini' krušak, fini! - Muškata slatkega! 
Veliki prasak! Prasak, prasak, prasaaaaak! 

KEKO se međutim vrati. Kad opazi majku prignute glave, pristupi k njoj, 
pomiluje joj toplo glavu: Mama, mamice... gore glavu? 

KONTESA digne glavu, zaplakana: Šta ćemo, sinko, šta ćemo? 


KEKO sjedne uz nju, nasloni svoju sljepočicu na njezinu, tješeći je: Bit će 


dobro, mamice! Samo nemoj plakati! Mala pauza. 


KONTESA uvijek u istoj pozi: Sve je tako očajno! Pomalo ljuljaju oboje 
glavama, sljepočicu uz sljepočicu: Šta će biti iz nas!... Opet mala pauza. 
Onda se naglo trgne: Pa ti još nisi ni kave popio! Ali nema kifla... 


KEKO: Šta je to sa Điđetom?... 
KONTESA: Možeš jedanput uzeti kavu i iz moje ruke. 
KEKO: Počekajmo još malo. Meni se još ne pije kava... 


KONTESA: Da nije bolesna? Kad smo je noćas otpratili bila je nešto 
zlovoljna... 


KEKO: Srdila se na me - 

KONTESA: Radi Amerikanke? 

KEKO: Hvala bogu, danas idu... Pođe do balkona: Imaju lijepo vrijeme... 
KONTESA: Imaju oni uvijek lijepo vrijeme! 

KEKO gleda prema jahti: Krasna je! 

KONTESA: Tko? Phoebe? 

KEKO: Jahta! Ah, imati je i ploviti... ploviti, mamice, i više se ne 
vratiti... 

KONTESA: A mene bi ostavio - 

KEKO: Ne, mamice. Ti bi došla sa mnom. 

KONTESA: A Điđeta? Ja nju ne bih mogla ostaviti samu... 

KEKO: Pa naravno, i ona bi došla! 


KONTESA pogleda ga u čudu: I ona... Ah, da... znaš, kad smo se noćas 
vratili i kad si ti otišao u svoju sobu, ja sam sjela malko na balkon. 
Neko vrijeme sam sjedila, a onda zaspala. I sanjala sam... ah... Pila sam 
đelat... vanilija i ananas! Sa friškim holipima!... A znaš tko me je 
služio?... Jim! - Ti si nam slao novaca - Meni i Điđeti, mnogo novaca? 
Platila sam sve dugove, a davali smo i balove i tratamente... Điđeta je 
uopće ovdje stanovala - upravo smo čitale tvoje pismo - 


KEKO: A gdje sam ja bio? 


KONTESA malko zbunjena: Gdje... Bože moj, tamo prijeko... U Americi 
- oženjen... 

KEKO: Kakvi su to sni! 

KONTESA: Jest, oženjen... sa Phoebe. 

KEKO: Još te nisu prošle sinoćnje fantazije... 

KONTESA: Pa sam si nešto tako govorio... da ti je ona rekla... 

KEKO: Tko još na to misli... Pauza. 

KONTESA: Grehota što je sve tako! 

KEKO: Pusti, majko, ne govorimo više o tom. I ja sam sinoć tamo, na 


onoj jahti sanjao nešto tako, kao i ti na balkonu... ali jutros nema više 
sna. Život je tu. 

KONTESA: I šufit! 

KEKO: I šufit. Pauza. On pođe k majci, stavi joj dlan na tjeme i povuče joj 
natrag glavu, pogleda je u oči 1 reče tužno 1 uvjereno: Zar bi ti mogla 
podnijeti da ti je sin najveći lopov na svijetu? 

KONTESA gleda ga u oči: To ne - ali da si najsretniji čovjek na svijetu! 
Primi ga rukom oko vrata 1 izljubi. 

KEKO: Ali gdje je ta Điđeta! Ona uistinu neće doći. 

KONTESA: Možda čeka dok Amerikanci odu - 

KEKO: Ne, ne, ne smijemo je tako pustiti... Pođi ti po nju dok se ja 
uredim... Skoro će i oni biti tu. 

KONTESA se digne, uzdahne: Šta će biti od nas! 

KEKO: Ne možemo postati siromašniji nego jesmo. Primi je oko ramena 
1 pođe s njom par koraka desno: Preselit ćemo se u šufit, mamice! Baš u 
onaj u kojem je spavao Phoebin otac kad je ovdje služio kao malen 
deran. Pa eto vidiš, danas je amerikanski milijunaš! Ostavi je, pođe 
desno, a sa vrata se još jednom nasmiješi materi 1 reče: Ono je sretan šufit! 


Ode. KONTESA se nešto okrene po sobi, prijeđe rukom preko čela 1 izađe 


lijevo. Iza nekoliko trenutaka uđu naglo u sobu ĐIĐETA 1 KONTESA, obje 
sa šeširom na glavi. Điđeta je uzrujana 1 zaplakana: 


ĐIĐETA: Za mene je sve to svršilo! Sad će doći čovjek i odnijet će 
makinu... 

KONTESA uzbrinuta i iznenađena: Ti si poludjela... upravo si 
poludjela... 

ĐIĐETA: Ja idem za svojom makinom - a on, eno mu, neka plovi za 
onom jahtom... Sretan mu put! Sjedne 1 zaplače. 

KONTESA: Ti to nećeš učiniti... 

ĐIĐETA tvrdo: Hoću! Hoću! 

KONTESA: Samo si ljubomorna i ništa više... A kad Amerikanci odu, 
bit će sve u redu! 

ĐIĐETA: To vi mislite! Ali trebali ste vidjeti šta je bilo sinoć tamo - 
KONTESA: Šta je bilo? Bože moj, Kekica joj je nešto simpatičan... 
ĐIĐETA: Nešto... nešto... Ima tri čitava dana da joj je on mnogo 
simpatičan, a i ona njemu! A onda, tako me je bezobrazno pred njim 
izazivala, a on je šutio i branio je... Digne se: Nek uredim i ostale svoje 
stvari, pa vas neću dugo smetati. Otvori gornju ladicu od komode, izvadi 
neke započete haljine, komadiće štofova 1 svoju pregaču, pa mota sve u 
nekakav papir: I to ide sa mnom! Sve ide sa mnom!... Sit ćemo... radit 
ćemo... grca... i umrijet ćemo, a nećemo nikome biti na putu... 
KONTESA: Ali kome si ti na putu, Điđeta? 

ĐIĐETA stavlja paket na mašinu: Svima! I vama! Zazvoni na vratima. 
Ona, kako je već navikla, hoće da izađe, no onda se presjeti: Ah, šta - to se 
mene ne tiče! 

KONTESA: Zar nećeš više ni pogledati tko to zvoni? 

ĐIĐETA: Pa mogu i to - još jedanput. Izađe 1 vrati se odmah. 

KONTESA: Tko je? 


ĐIĐETA ujedljivo: Onaj mali crni! U isti čas se pojavi Jim na vratima, s 


jednim pismom u ruci. 

KONTESA: Šta je, Jim? 

JIM pokaže pismo: Miss Phoebe za mister konte. Preda pismo kontes1. 
KONTESA: Dobro, Jim. Sve je u redu. Jim se začudi malko što su one 
nekako zlovoljne, nakloni se 1 ode. 

ĐIĐETA: Umalo ga nisam bacila niza sve stepenice. A gdje je Keko? 
KONTESA: Sad se je digao. Pravi toaletu. 

ĐIĐETA: Ja ga neću čekati. Izvadi iz džepa paketić cigareta: Tu su 
cigarete za nj. 1 još jedan omot: I kifli! Ako već nije popio kavu! 
KONTESA: Nije htio bez tebe. 

ĐIĐETA: Nek mu donese Amerikanka kad dođe amo. Bit će mu slađa! 
Ona će mu i cigaretu pripaliti! Trebali ste sinoć vidjeti... Samo kad se 
toga sjetim... Ne, ne... Uzima svoj paket: Ja idem. Ako dođe onaj čovjek 


predajte mu, molim vas, makinu. Zbogom! Prigne se da kontesi poljubi 
ruku, ali je ona primi ispod ruke 1 povede je do sofe. 


KONTESA: Ne, ne... ja te ne puštam! Ni onda kad biste se vas dvoje 
uistinu razišli... Sjedi ovdje. 

ĐIĐETA mekša: I meni bi bilo teško bez vas... 

KONTESA: Điđeta, budi pametna. Poslije podne oni nisu više tu... 


Odlaze, a mi ostajemo... Šta misliš da bi tebe Kekica ostavio kad bi ona 
htjela da ga uzme? 


ĐIĐETA: Ne bi se dvaput premišljao. A ne bi ni čudo bilo. Onakva 
bogatašica! 

KONTESA: Kako ga slabo poznaš! A bi li ti ikad njega ostavila i pošla 
za kakvog milijunaša? 

ĐIĐETA: Ne bih. 

KONTESA: A šta bi rekla kad bi znala da je ona Kekici sinoć otvoreno 
izjavila kako je spremna ostaviti svoga vjerenika i udati se za nj? 
ĐIĐETA: Šta? Kontesa - ona bi... Kekicu... 


KONTESA: Jest. A ti znaš šta bi to značilo za nj, biti Tudorov zet! 
ĐIĐETA: A on... šta je on rekao? 


KONTESA: Da bi bio maškalcun kad bi to učinio. Pauza: I to sve 
danas, kad se nalazimo u takvoj situaciji da moramo ostaviti ovaj 
stan... 


ĐIĐETA: Šta? 


KONTESA: Malo prije bio je ovdje don Vice. Došao mi je reći da je 
iznajmio ovaj stan franceskom konzulu, a mi moramo gore, u šufit. 


ĐIĐETA skoči: Šta? Moj Kekica u šufit? Moj Kekica u potkrovlje svoje 
vlastite kuće? U šufit, sa miševima? Ne, nikada, dok sam ja živa! Skine 
šešir, stavi pregačicu, odmotavši je iz paketa koji je prije bila zamotala, poleti 
prema vratima desno, onda se presjeti, vrati se, pođe k vratima lijevo. 


KONTESA prateći je začuđenim pogledom: Kamo ćeš? 
ĐIĐETA ne odgovori ništa 1 izađe lijevo. 
KONTESA gledajući za njom: Gospe sveta, pomozi nas! 


Opet zazvoni zvono. Ona se trgne 1 digne. Malo zatim uđu KONTE RUĐE 1 
KONTE MOME, jednako obučeni kao u prvom činu. Prvi drži u ruci veliku 
ružu, a drugi prekrasnu breskvu. Konte Mome, naravno, ima zaprašene 
cipele, a u zapučku krupnu crvenu georginu. 


RUĐE: Dobro jutro, Kate! Pruži joj ružu: Da se nakitiš! 


MOME: Čao, Kate! Da se osladiš! Pruži joj u ruci kojom drži batinu, 
breskvu. U drugoj drži cilinder. 


KONTESA: Čemu imam da zahvalim tu neočekivanu pažnju? 
MOME: Điđeti. To smo htjeli njoj darovati. 

RUĐE: Ali poslala nas je k vragu! 

MOME: Rekla je da nema vremena za gluposti. 


RUĐE: Sa suzama u očima, velim. Šta joj je jutros? 
KONTESA: Svak zna za svoje. 
RUĐE: Ti si danas filozof, Kato! 


KONTESA: Šta bi od tebe bilo da si u mojoj koži, ne znam. Ali znam 
da ti sva tvoja filozofija ne bi pomogla. Ni tvoj Dante, dragi Ruđe! 


MOME: Pa šta je? Šta je? 

RUĐE: A ipak sinoć je večera bila comme il faut!!i! 
KONTESA: I moj je ručak danas comme il faut. Hoćete li doći? 
MOME: A meni, Kate, kako glasi tvoj meni danas? 
KONTESA: Džigerica sa palentom! 


Oba namršte nosove. U isti čas vraća se ĐIĐETA slijeva. Ona je spremila 
kavu za Keka 1 sad je nosi na tasi, ne obazirući se na prisutne, položi je na 
stol, izvadi iz papira dva kifla, stavi ih na tasu, onda otvori paketić s 
cigaretama, uzme jednu, pripali je, a paketić 1 šibice turi u džep, stavi još na 
tasu 1 pismo što je malo prije donio Jim. Onda uzme tasu i sa zapaljenom 
cigaretom u drugoj ruci uputi se desno. 


ĐIĐETA: Već je deset sati, a siromah još nije dobio svoje kave! 


Otvori laktom kvaku desnih vrata i izađe, zatvorivši nogom vrata za sobom. 
Prisutni gledaju za njom. Pauza. 


MOME: Da nije bolestan Kekica? 

KONTESA: Ne, ne, kasno je ustao. 

RUĐE: U jedanaest će doći amo Amerikanci... 
KONTESA: A u dvanaest će otići - 


RUĐE: Bon viaggio! Vento in puppa.*“ 

MOME: Kad bi nam barem ostavili nešto dolara! 

RUĐE: Ja sam rekao Filipu, onako in parentesilži, da toga nema baš u 
izobilju kod nas - 

KONTESA: Kako se ne stidiš? 

MOME: Uopće: usve, četiri dolara. 

RUĐE: Dva, velim, dva. 

MOME: Dva što smo promijenili, a dva što smo opet sinoć dobili... 
RUĐE: To su oni isti, velim, što smo ih promijenili... 

MOME: A što ti je rekao Filip? Je li razumio tvoju parentesu? 


RUĐE: Rekao je, onako generalno, kako je poznata stvar da je čitava 
Evropa poslije rata osiromašila. 


MOME: Ja nisam imao srca da ga zamolim za kakvu pomoć, jer kad je 
ono služio kod nas, toliko sam mu puta potegao uši radi mojih 
cipela... 


RUĐE: Mogao si ipak biti malko humaniji... Vidiš, sad nam se to 
osvećuje... 


MOME: Da sam ja znao da će postati takav milijunaš, bio bih mu 
milovao uši kao što ih milujem svome mačku. 


Naglo se otvore vrata desno, ulete KONTE KEKO u sako-odijelu, a za njim 
ĐIĐETA. Vrlo su uzbuđeni oboje 1 očito je da su, malo prije nego su ušli, 
Živo raspravljali. 


KEKO ulazeći: Neću da čujem za to... pusti me na miru... 
ĐIĐETA: Kekice, Kekice, slušaj... 
KONTESA: Šta vam je opet? 


KEKO kontesi: Reci joj nek me pusti na miru! Sjedne. 


RUĐE: Danas je Điđeta zlo spavala - velim! 


ĐIĐETA izbeči se na njega: Velim, velim, ja spavam kako spavam - 
velim! 


MOME: Sve dolazi od stomaka. 
ĐIĐETA zajapurena: Jest, da sam sinoć pojela ono što vi... 


KONTESA: Šta se svađate, djeco! Kao da nam nije dosta i drugih 
nevolja! 


ĐIĐETA: To i ja kažem. Valja se najprije osloboditi tih nevolja, a onda 
ćemo se svađati... Ja sam odlučila - 


KEKO: Ako ne prestaneš, uzet ću šešir i idem van - 
MOME: A Phoebe?... Šta će reći Phoebe? 
KEKO zagrižljivo: Pazi ti šta će biti kad te zapita za onaj dolar! 


MOME udara se po džepu gdje drži molitvenik: Ovdje je... ovdje, između 
svetaca... 


ĐIĐETA: Pustimo već jednom ludorije i govorimo ozbiljno. Maloprije 
pisala je Kekici miss Phoebe da će doći amo malo ranije jer bi htjela 
govoriti nasamu sa mnom. 


KONIESA: A! 

ĐIĐETA: I prije nego dođe, valja da znate o čemu se radi. 

KEKO: I ja sam tu - ija valjda imam riječ... 

ĐIĐETA odlučna, svjesna onoga što hoće: Molim, samo ja! 

KEKO se digne 1 hoće da prođe k najbližem izlazu: Ja to neću da slušam... 


ĐIĐETA poleti i stane preda nj: Kekica, ako si me ikad imalo volio, 
ostani i slušaj... 


RUĐE: Baš ste kao djeca. 
MOME: Slušaj je kad hoće. 
KEKO: Ne, ne - 


ĐIĐETA dovuče ga do fotelja, a ona sjedne na ručni naslon: Dakle - svi 


znate kakve su prilike u vašoj familiji. Ovako se dalje ne da! Brige, 
dugovi, mizerija... Prosjaci ste! Kretanje među ostalima. Da, nemojte se 
bojati te riječi, priznajte je, jer ako je i ne priznajete: prosjaci ste! Živite 
od milostinje... jer tko god vam nešto posudi, zna da to neće nikad 
dobiti natrag... 

KEKO: Kakve su to tvrdnje - 

MOME: Molim - 

RUĐE: Čuješ li je? - 

ĐIĐETA: Zašto se bunite, zašto protestirate, kad je tako. Je li, kontesa 
Kate? 

KONIESA: Purtroppo! 

KEKO: Znam šta misliš, znam - 

ĐIĐETA: Ne, Kekice, ne mislim ja ništa što ne bih jasno i otvoreno 
rekla. Uvjerena sam ja i znam da se ti nadaš osloboditi s vremenom i 
sebe i svoju majku i svoje stričeve svih obveza... Ali ljudskoj 
gramžljivosti vrijeme ide prepolako... Istina, mlad si, bit će nešto iz 
tebe, budućnost je tvoja... ali i sada, šta ćeš sada... 

KONTESA zajeca: Jest, jest... 


ĐIĐETA: Do nekoliko dana bit će ovaj stan iznajmljen, morat ćete se 
zbiti gore, u šufit, gdje ćete u ljetu izgorjeti od vrućine, a zimi crknuti 
od leda... 

RUĐE: Znao sam ja da će tako biti! 

ĐIĐETA Keku: Zar ćeš dozvoliti da ti mati, prije nego što se smrzne u 
potkrovlju, potraži spas u ubožnici? 

KEKO: Kad ja svršim... 

ĐIĐETA: A onda, a kad svršiš? Šta možeš sa kukavnom plaćom koju 
će ti ionako plijeniti? Svi ste se uzdali u onog vašeg pradjeda, mislili 
ste zlata je vrijedan, a sada vas je i on izdao... 

MOME: Stari renomist!... 


ĐIĐETA: Kamo ćete, dakle? Šta ćete? Primi Kekicu za glavu: Kekica, ja 
bih za te i za tvoje sve učinila, ja bih rado spasila i tebe i sebe, i sve ono 
lijepo što sam htjela i sve ono lijepo što sam sanjala - 


KEKO šane joj u lice: Điđeta - Kontesa briše suze. 


ĐIĐETA beznadno: Samo, moja makina zna da šije bluze i kravate, a ne 
zna tiskati banknote. 


MOME: Na žalost! 
ĐIĐETA: Ali ipak - još nije sve izgubljeno! Još ima jedan izlaz! 
MOME: No, hvala bogu! 


ĐIĐETA Keku, koji hoće nešto da reče: Čekaj, Kekice, sad ja govorim! 
Znate šta hoće Amerikanka od mene? 


KEKO: Ali ja se ne dam - 
RUĐE stavi monokl: No? No? 


ĐIĐETA: Ona je zavoljela Kekicu. Ona hoće da se Kekica njom oženi? 


Iznenađeni dignu se na noge stari konti, kontesa se skupila i zavukla u ćošak 
svoga kanapea. 


RUĐE: O! 

MOME: I to nam velite tek sada? 

ĐIĐETA: A ja kažem: tako će i biti! Je li, kontesa Kate, vi se tome ne 
protivite? 

KONTESA: Kako god Kekica hoće... 

MOME: Kad hoće Điđeta, hoće i Kekica! 

RUĐE Kek:ci: Dakle? 


KEKO skoči, uzrujano: Šta mene pitaš? Evo - prodajte me, izvikujte 
me... na inkanat sa mnom... Tko da više!... Tko da više!... Ne prodaje se 
ovdje više Tizianov portret, nego jedan živi Milesi... Prodajte me... Svi 


ste mi odurni... Izleti desno. Svi se dignu i usupnuti gledaju u Keka. 
ĐIĐETA poleti za njim: Kekica, Kekica! Izađe desno. 

KONTESA za njim: Bože, bože... Izađe 1 ona. Konti ostanu za trenutak u 
čudu, bez riječi. U isti čas začuje se opet izvikivanje voćarice Jake. 

GLAS JAKE :spod balkona: Muškata, slatkega, muskata! Fini' prasak. 
Prasak, prasak, prasaaaaak! 

MOME: Šta veliš na to? 

RUĐE: Velim, interesantno! Radije ide u šufit nego na jahtu! 

MOME: Popustit će već! Promisli, naš će Kekica postati: my darling! 
Uzme breskvu što je čitavo vrijeme ležala na stolu 1 zagrize. 


RUĐE: A jesi li čuo Điđetu? Pravi advokat!... Pa ti jedeš Katinu 
prasku! 


MOME: Pa neko valja da je pojede! Zazvoni na kućnim vratima. Oho! 
RUĐE: To je ona. Kud ćemo sad? 


ĐIĐETA uleti zdesna i gestom kontima: Hitro! Hitro tamo! Gurne ih 
prema vratima desno: Zatvorite vrata za sobom. 


Oni izađu desno, a ona lijevo. Pauza. Zatim uđe PHOEBE u elegantnoj 
haljini za ulicu, a za njom ĐIĐETA. Obje su nasmijane 1 jedna prema drugoj 
vrlo ljubazne 1 obzirne. Vidi se da jedna 1 druga traže neko približenje 1 
nastoje da se potpuno izbrišu tragovi sinoćnjega sukoba. 


PHOEBE: Htjela sam vam reći nasamu nekoliko riječi... 
ĐIĐETA uzrujana, nudi joj da sjedne: Vrlo mi je drago. Izvolite. 
PHOEBE sjedne: Je li Kekica kod kuće? 

ĐIĐETA: Naravno. Očekuje vas nestrpljivo. 


PHOEBE skoro ne vjeruje tonu 1 iskrenosti tih riječi i ne zna kako da ih 
shvati: Mi smo brzo gotove. Điđeta sjedne: Dakle - 


ĐIĐETA nenadano izvadi iz džepa svoje pregačice paketić sa cigaretama, 
odmota ga 1 ponudi joj: Smijem li vam ponuditi? 
PHOEBE uzme cigaretu: Vrlo rado. 


ĐIĐETA izvadi iz drugog džepa šibice 1 pali nervozno šibicu: Malo vatre - 
Kako se prva ne upali, pokuša drugu: Prokleti šulferini! Ona joj dršćućom 
rukom pripali cigaretu: Jedva čekamo da dođe švedski trust... 


PHOEBE: Hvala! Kako vam dršće ruka! 


ĐIĐETA: Katkad titram kao električno zvonce, a ne znam ni sama 
Zašto... 


PHOEBE: Dakle, draga gospođice, ja sam htjela da vas zamolim za 
oproštenje. 

ĐIĐETA: Vi - mene? A ja sam upravo htjela da vas zamolim za 
oproštenje. Sinoć sam se ponijela kao kakav deran. 


PHOEBE: Sva je krivnja na meni. Ja sam vas izazvala, i vjerujte da mi 
je vrlo žao! 


ĐIĐETA: O tom nije vrijedno govoriti, miss Phoebe. Ja sam već sve 
zaboravila - 


PHOEBE: Kad biste me bolje poznavali, vidjeli biste da nisam takva iz 
zlobe. 


ĐIĐETA: Vjerujem vam, vjerujem vam... 
PHOEBE: Katkad vam uđe vrag u me - 
ĐIĐETA: Tješite se: i u me! 


PHOEBE: Pogotovo kad vidim da mi koja druga žena osporava moj 
flirt... Onda ne znam što činim. 


ĐIĐETA: Ja mislim da smo sve takve. 


PHOEBE: Samo se neke znadu suzdržati... a ja sam baš onda zla i 
brutalna. Najvoljela bih u taj čas išibati svoju suparnicu! 


ĐIĐETA: I ja bih joj kose iščupala... ali ne može se sve što se hoće! 


PHOEBE: Za to pruži joj ruku oprostite i zaboravite! 


ĐIĐETA primi je za ruku, toplo: Oprostite i vi, i zaboravite! 

PHOEBE: Sad je sve u redu. Pauza. Malko intimnije: Znate, meni se 
Kekica neobično sviđa... Ima u njemu nešto odlučno, samopouzdano... 
nešto, nešto, kako da vam rečem... 

ĐIĐETA: Vidjet ćete još kad ga bolje upoznate - 


PHOEBE: Upoznala sam ga ja već dobro. Niste opazili, kad je nježan, 
kako mu se ruke upravo smiju... 


ĐIĐETA :1znenađeno: Nisam... 


PHOEBE: A iza svakog trećeg kucaja njegovo srce napravi malu 
pauzu - 


ĐIĐETA otvorenih usta: A? 


PHOEBE: Jest, jest. Vidite na primjer: kod mr. Prenticea ne smije se ni 
lice, a srce mu kuca stereotipno kao aparat na taksiju. 


ĐIĐETA: Strašno! 


PHOEBE: Ali šta sve to koristi! Tri su dana prošla, Kekica ostaje ovdje, 
a moj aparat za taksi ide sa mnom! 


ĐIĐETA: To ste mogli i drugačije udesiti. Ja bih na vašem mjestu 
znala šta bih činila! 


PHOEBE: Kušala sam. Zvala sam ga da pođe sa mnom na par mjeseci 
u Pariz. Divno bi bilo provesti neko vrijeme s Kekicom u Parizu! Ali 
nije htio! 
ĐIĐETA rezolutno: Pravo je učinio! U Pariz na nekoliko mjeseci! To ne. 
Nikako! 


PHOEBE: Eto, vidite! Šta biste vi tek onda rekli, kad bih vam kazala 
da sam htjela da se oženi sa mnom? 


ĐIĐETA se razvedri i umiri: To je druga stvar. To je jedno solidno, 
pametno rješenje, komu se nitko razborit ne bi mogao protiviti. Phoebe 
je gleda iznenađena 1 kao da ne vjeruje svojim očima. A Điđeta nastavlja u 
velikom tempu: Kekica nije kakavgod posudbeni predmet da se uzme 
ovako na dva-tri mjeseca, kao... kao... kakav roman iz pučke 


biblioteke, ili kao frak za ples iz kakvog magazina za iznajmljivanje 
svečanih odijela... 


PHOEBE: To je bilo i moje mišljenje... I pokušala sam da i oca 
predobijem za to. Ali da se vi tome ne protivite? 

ĐIĐETA: Ja? Ja? Šta se ja tu mogu protiviti? To bi bilo vrlo glupo od 
mene! Kako da se ja mjerim s vama? Šta ja mogu dati Kekici? A onda 
gdje bih ja, i kad bih imala prava na nj, mogla da stanem na put 
njegovoj sreći? Šta je među nama bilo, sve je to neozbiljno, prijateljstvo 
iz djetinjstva, navika... Ako baš hoćete i jedan flirt, koji traje više 
godina i postaje s vremenom rodbinstvo... Ja i Kekica - pa gospođice, 
mi smo brat i sestra... 


PHOEBE sve to začuđenije: Vi ga, dakle, ne ljubite? Recite iskreno: 
ljubite li ga? 

ĐIĐETA vidi da je nastupio odlučan čas. Pitanje je iz početka smete, počeka 
trenutak s odgovorom, a onda malo nesigurno, pa sve jačim tempom 1 
naglaskom, zatim nervoznije, histeričnije, dok ne prijeđe u paroksizam 1 
konačno u grcaj: Da li ga ljubim? Pa to se razumije, gospođice, kad smo 
brat i sestra. Sestre uvijek vole svoga brata onako kao da im je on neka 
tajna neodređena, neobjavljena ljubav... Ali da ga tako ljubim, da bih 
ga samo za sebe htjela... to ne, to ne... Da se radi mene odrekne svijeta, 
života, sreće... da postane kukavan činovnik, da služi gorima od sebe, 
da pravi dugove, da se ubija i troši i postane jadan i ružan... Ne, ne - ja 
ga tako ljubim, da mu želim da se digne, da bude čovjek među 
prvima, među najboljima... I tko god mu pri tom pomogne, tko mu 
otvori staze i izravna zapreke, tko ga izvede iz svega što ga ponizuje... 
taj... taj... onda... ja... Ne mogu više... Zagrca, zajeca, 1 izleti desno. Phoebe 
ostane silno potresena Điđetinom uzbuđenošću. Za par trenutaka se ne 
makne, onda pođe do balkona, pogleda van i zazviždi pomalo melodiju 
sinoćnje serenade. U taj mah izađe zdesna KONTE KEKO. 


PHOEBE prekine zviždanje, pođe mu u susret i, kao da nije bilo ništa, reče 
mu ležerno: Dobro jutro, little konte! Jeste li se ispavali? 


KEKO poljubi joj ruku, malko u neprilici: Malo, malo. - A vi? 

PHOEBE: Ja, izvrsno. Večer je bila puna kojekakvih uzbuđenja... onda 
se spava dobro! 

KEKO bi najvolio da zna za ono što su maloprije govorile obje djevojke: A 
inače, miss Phoebe? 

PHOEBE: Inače, moj little konte... putuje se... Odavle ravno na brod... i 
zbogom! Je li vam žao? 

KEKO: Jest, vrlo. A vama? 


PHOEBE: I meni. Silno mi je žao. Tako mi je žao, da bih najvoljela da 
nisam ni dolazila amo. A ipak... zastane 1 mahne rukom. 

KEKO: A ipak, miss Phoebe? 

PHOEBE: Bolje da sam bila ovdje. Bolje da sam vas upoznala. Nije mi 
lako odlaziti, ali dobro da je tako. Jedna mala bol u srcu nosi se 
katkada dragovoljno kao dragi kamen na prstenu. Svijetli u nama i 
usrećuje nas. 

KEKO: Ne žalostite se dugo - 

PHOEBE: Ne bojte se. Kad "Stella" zađe za onaj rt, smijat ću se opet. 
Pogotovo, jer mi je uspio jedan plan... ne možda onaj o kome sam 
prvobitno sanjala, ali jedan drugi... 

KEKO: Obećali ste da ćete mi ga danas otkriti... 


PHOEBE: Saznat ćete ga kasnije. Ali jednu jedinu stvar neću nikad 
zaboraviti... 


KEKO: Šta, miss Phoebe? 
PHOEBE: Koliko vas voli ona mala krojačica! Nisam nikad mogla 


pomisliti da je moguće nešto takvo. Vidite, ja bih vas svakoj drugoj 
bila otela, ali... Vani zazvoni: To je otac! 


Konte Keko izleti lijevo, a poslije malo uđu: MISTER TUDOR, MISTER 
PRENTICE, za njima KONTE KEKO 1 JIM. S desne strane ulaze istodobno: 


KONIESA, ĐIĐETA, KONIE RUĐE 1: KONIE MOME. Pođu jedni 
prema drugima. Žamor, usklici i pozdravljanje. Milesijevi su, naravno, u 
najvećem očekivanju, a Amerikanci ljubazni 1 srdačni. 


KONTESA pođe u susret mr. Tudoru: Dobro došli! Izvolite! 

PHOEBE: Dobro jutro! 

MOME užurba se: Sjednite, sjednite! 

RUĐE: Zašto ne sjednete? 

Mr. TUDOR: Ne, ne, hvala. Ne možemo se zadržavati... 

MOME: Ali samo malo - 

KONTESA: Pa nećete valjda odmah odlaziti?... 

Mr. TUDOR: Na žalost, odmah. 

KONTESA Phoebi: Nagovorite vi, draga miss Phoebe, gospodina oca... 
PHOEBE: Radi mene je ostao dulje nego što je htio... 


Mr. TUDOR: Ona zna da je moj poslovni prijatelj ponovno tražio da 
pođem što prije... I mi idemo odmah. Ali prije nego se rastanemo za 
bog zna kako dugo, moram vam reći da mi je bilo neobično milo 
vidjeti moje nekadanje gospodare kojima sam toliko dužan. Bez vaše 
blagopokojne majke okrene se kontima, veledušne gospođe Stelle de' 
Milesi, ja bih danas može biti bio ovdje negdje siromašan fakin ili 
užigač plinskih svjetiljaka po ulicama. Protesti među Milesijevima. 


MOME: O, o! 
RUĐE: S vašom srećom! 


Mr. TUDOR: Moja je sreća bila samo u ruci gospođe Stelle! Dakle: 
svejedno što bih postao, ali ne bih nikako ono što jesam. 1, kad ne 
mogu da se njoj zahvalim, osim onim cvijećem što sam ga maloprije 
položio na njezin grob - onda primite vi svi zajedno moju veliku 
hvalu! Mala pauza. Nitko se ne miče. Sveopće očekivanje. Napose vam 
hvala što ste nas primili i dočekali tako srdačno, ne kao davnog slugu 


nego kao prijatelja. Konte Mome 1 konte Ruđe se pogledaju, kao da se 
sjećaju davnih vremena kad su malog Filipa batinali 1 za uha potezali. I još 
jedno. Držim da mi neće zamjeriti okrene se konte Keku ljubazni 
trodnevni pratilac moje kćerke, koji joj je uljepšao boravak u ovom 
divnom gradu i otkrio joj očev zavičaj, ako ga zapitam da li ima kakvu 
posebnu želju. Ja ću mu je ispuniti, pa kakva bila da bila! Milesijevi 
čekaju napeto na odgovor konte Keka i drže se kao da bi ga htjeli gurnuti da 
izrabi veledušje milijunaša. 


KONTESA pošto ne može da reče otvoreno šta misli: To ti je naš Filip, 
Kekice! 

RUĐE kad vidi da Keko oklijeva: Tu nema šta misliti, velim! 

MOME nestrpljivo: Reci, reci... Điđeta napeto očekuje. Phoebe mirna i 
nehajna. Mr. Tudor, kao uvijek, kao da ne razumije što se događa. 

KEKO nakon što je nekoliko sekunda oklijevao, odlučno: Ja nemam nikakve 
želje, mister Tudor. Meni će ovo malo dana proživljenih u društvu sa 
miss Phoebom ostati u neizbrisivoj uspomeni. Nemir kod Milesijevih. 
Điđeta uzbuđena. 

Mr. TUDOR okrene se Phoebi: Uvjeren sam, i tebi, Phoebe? 

PHOEBE toplo: I meni. 

Mr. TUDOR: Hoćeš li uzeti onaj portret što ti je darovao konte Keko? 
PHOEBE okrene se Keku: Ako mi ga konte Keko prepusti. 

KEKO: On je vaš, i ako ima za vas kakovu vrijednost, uzmite ga! 
RUĐE još uvijek u nadi da bi mogao što vrijediti: Kad nije Tizianov - 
KONTESA: Pa da i jest, kad je Kekica tako raspoložio... 

Mr. TUDOR: Kroz četiri stoljeća držali su svi da je Tizianov, pa zašto 
da mi opovrgavamo ono što su utvrdile tolike generacije? Mi ga 
nosimo u Ameriku kao pravog, i mnogi će nam na njemu zavidjeti. A 
neće nam ni pasti na pamet da zovemo stručnjake da ispitaju njegovu 


autentičnost. To ne čine tamo ni drugi, a, vjerujte, ima tamo dosta 
krivih Tiziana i Rafaela. Okrene se Jimu koji stoji nepomičan kraj vrata: 


Jim! Jim se trgne, a mr. Tudor pokaže na portret: Ovaj gospodin putuje 
danas s nama! Okrene se Phoebi: Phoebe, imaš li ti još šta da kažeš? 
PHOEBE: Ništa više. Opet nemir kod Milesijevih. 

Mr. TUDOR: Onda: oprosti se, krajnji je čas. 

PHOEBE Keku, pružtvši mu ruku: Dakle, little konte, hvala i zbogom! 
Drže se trenutak za ruku, bez riječi, a onda: Nećete me poljubiti? Okrene se 
Điđeti: Dozvolit ćete mi, jedanput? 

ĐIĐETA: Samo hitro - samo hitro... 

PHOEBE mr. Prenticeu: A i tebi je pravo, zar ne, Lee? 

Mr. PRENTICE: Yes, my darling! 

PHOEBE primi visoko rukom oko vrata konte Keka 1 reče mu, s toplinom i 
ganućem, na usta: Moj little, little konte! Poljubi ga, zajeca 1 izleti van 
lijevo. Svi su ganuti. Mala pauza. 

Mr. TUDOR: Za osamnaest godina svoga života ovo je prvi put što je 
zaplakala! Zbogom, prijatelji! Ode naglo 1 on, za njim mr. Prentice, a Jim 
stavi okvir oko tijela, preko ramena, uzme portret. 


JIM prisutnima glasno, odsječeno u tonu mr. Tudora: Zbogom, prijatelji! 


Izađe lijevo. Milesijevi ostanu u prvi mah poraženi 1 bez riječi, kao 
okamenjeni. DĐIĐETA gleda očajnim pogledom u KONTESU, koja se prva 
makne, uzdahne, pođe teškim korakom 1 padne u najbliži stolac. KEKO, koji je 
i prije bio najbliži balkonu, okrene se prema moru i gleda van. MOME i 
RUĐE, iza prve konsternacije, naprave jednu ili drugu mimičku gestu, koje 
izazivaju i začuđenje i negodovanje u isti mah. Sve to potraje nekoliko 
sekunda. Prvi otvori usta 


vrati! 
RUĐE: Soli na rep! 


KONTESA s rupcem na ustima, skoro da je ne zaguši jecaj: Bože moj! Bože 


moj! Điđeta priđe kontesi. 


RUĐE: Kako je samo deklamirao, velim! Mislio sam da će nam 
najmanje darovati jahtu. 


MOME: A kad tamo, odnio je i ono što ste imali! Mjesto mladoga, 
uzeli su staroga Keka! 


RUĐE: Staroga ne treba hraniti! 
ĐIĐETA srdito kontima: Kako bi bilo da prestanete? 


RUĐE kontesi: Kad prijeđeš u šufit, neću ti tako lako dolaziti. Moje 
noge nisu naučene na više od prvog kata... 


KEKO naglo: I ne trebate! 

MOME: O! O! I još se javljaš! 
RUĐE konte Keku: Umjesto da šutiš! 
KEKO spreman na navalu: Zašto? 
RUĐE konte Momi: I još pita: zašto?! 
MOME kontesi: Reci mu ti, Kate! 
KONIESA: Pustite, pustite... 


KEKO: Ja znam šta ste vi htjeli... Žesti se sve više: Da prosjačim... Da se 
prodam... 


RUĐE: Pa nitko te, velim, nije ni htio kupiti... 

MOME: Mogao si samo riječ reći... 

KEKO plane: Čovjeku se gadi kad vas čuje... 

ĐIĐETA poleti Keku, uhvati ga za ruku i umiruje: Kekice, Kekice - 


KEKO: A šta, to im valja reći jedanput... Zašto vi niste pružili ruku. 
Prosjačili ste očima, jer ste mislili: dobit ćete više... 


RUĐE: Bolje je biti prosjak nego budala... 
KEKO odlučan: Ali sad mi je svega dosta. Odlazite! 
MOME: Mi nismo krivi što te nije htjela! 


KEKO: Odlazite... Ide prema njima, a oni se odmiču k izlazu. 


RUĐE: Ići ćemo kad nas bude volja... 
MOME ruga se: Zar me nećeš poljubiti, little konte?... 
RUĐE: Za zadnji put, my darling! 


Uto zazvoni na kućnim vratima. Svi se pogledaju. Điđeta se trgne 1 poleti 
lijevo. 


MOME: Da nije Amerikanka!... 
RUĐE: Dobro došla! 
MOME: Ili don Vice - s fakinima. 


ĐIĐETA se pojavi na vratima: Kekica, traži te nekakav gospodin... 


Za njom se pojavi POD VORNIK "Pučke banke" u nekakvoj modroj uniformi 
sa svijetlim dugmetima 1 kapom sa slovima P. B. On drži u ruci prijamnu 
knjigu. 


PODVORNIK: Gospodin konte Keko de' Milesi? 

KEKO stupi mu bliže: Ja sam. 

PODVORNIK otvori knjigu, izvadi iz nje jedno pismo 1 reče: Imam ovdje 
jedno pismo za vas iz "Pučke banke". Pruži mu pismo, a ujedno otvorenu 
knjigu 1 olovku: Molim, potpišite! Kad Keko potpiše, podvornik izađe, a svi 
se skupe oko Keka. 

KONTESA: Šta hoće banka, Kekice? 

MOME: Traži da uložiš u nju svoje dolare! 

RUĐE: Zakasnila je, velim! 

KEKO otvori kuvert, u kome se osim pisma nalaze dva čeka i jedan manji 
kuvert, preleti hitro očima pismo 1 pruži Điđeti sve zajedno: Pročitaj naglas. 


ĐIĐETA uzme 1 najprije čita pismo upravljeno Keku. Dragi konte Keko, 


ne mogu da ostavim ovaj grad prije nego izravnam svoj stari dug 
prema Vašoj porodici. Prije trideset godina posudila mi je vaša baka, 
gospođa kontesa Stella de' Milesi, jednu svotu novaca za prijevoz u 
Ameriku i neki suvišak za prve dane mog boravka u toj zemlji. 
Izračunao sam tačno koliko bi iznosila ta svota sa kamatama i 
prilažem vam ovdje ček na isplatu svoje obveze. Od te svote pripada 
po jedna četvrtina vašoj gospođi majci, vama i vašim stričevima... 
Žamor među prisutnima, pogledi, izrazi veselja. 

MOME konte Ruđi: Šta veliš Ruđe? 

RUĐE: Velim da mu se in corpore zahvalimo telegrafski - 

KEKO: Mamice! Zagrli majku. 

ĐIĐETA: Pst! Mir - molim! Čita: - "Drugi ček što glasi na iznos od 
20.000 dolara lično za vas, kao otkupnina za Tizianov portret... Opće 
iznenađenje. Čita dalje: Osim toga moja kćerka šalje ovdje gospođici 
Điđeti jednu cedulju kojom će podignuti kod draguljara njezin niz 
bisera i moli je da to primi od nje kao... vjenčani... dar... " Dok čita 
posljednji stavak, lome joj se riječi od uzbuđenja, poleti Kekici u naručaj: 
Kekica! Konti se rukuju s kontesom, koja sva sja od sreće, a uto zazviždi 
sirena sa jahte. 


RUĐE okrene se k balkonu 1 pogleda van: Odlaze! 


MOME priđe k njemu, onda se okrene: Kate, dođi... dođi... Eno 
pozdravljaju bandijerom Izađe on 1 Ruđe na balkon. 

KONTESA Keku i Điđeti: Dođite, pozdravljaju nas... Mašu rupcima 
prema luci. 

RUĐE pojavi se na vratima balkona: Čini mi se, mašu i oni šudarima... 
Điđeta, durbin - hitro - gdje je durbin? 

ĐIĐETA: Gdje je? - Gdje je? - U zalagaonici! Poleti s Kekom van na 
balkon, vade rupce, a dotle pada 


Zavjesa 


Topusko, 1929. 
Srpski književni glasnik, 1930. 


Rječnik 


adio (tal.) - zbogom 
arest (tal.) - zatvor 
ataka (franc.) - navala, nasrtaj, napad 


balaustra (tal.) - balustrada, ograda stubišta ili balkona 

banak (tal.) - klupa 

bandijera (tal.) - zastava 

basta (tal.) - dosta 

bastard (tal.) - križanac, mješanac; izvanbračno dijete, kopile 

bedeker (njem.) - knjižica s opisom nekoga kraja ili grada i s naznakom 
njegovih znamenitosti, služi kao vodič na putovanjima (prema imenu 
njem. nakladnika Baedekera) 

borniran (franc.) - umno ograničen, duševno skučen 

buršikozan (njem.) - studentski žustar, neusiljen; neuglađen, neotesan 
(prema njem. studentskom društvu "Burschenschaft" 


comtesse (franc.) - grofica 
čičerone (tal.) - turistički vodič 


dancing (engl.) - plesna dvorana, javni plesni lokal; ples 

de quibus (lat.) - od čega, odakle 

diner (franc.) - objed; večera; gozba 

dišperacijun (tal.) - očaj 

doza (grč.) - kutija ili zdjelica za šećer, slatkiše, duhan i sl. 
draperija (franc.) - zastor; tkanina namještena u velike nabore 
durbin (perz.) - dalekozor, dogled 


đelat (tal.) - sladoled 


eccellente (tal.) - izvrsno, sjajno 

egzaltiran (lat.) - zanesen, bolesno živahan, pretjeran 
embonpoint (franc.) - debljina 

ešofiran (franc.) - uzbuđen, uzrujan, uznemiren 


falšan (njem.) - lažan, patvoren 
foulard (franc.) - meka, tanka svilena tkanina 
frivolan (lat.) - isprazan, ništavan; nepristojan, lakomislen 


garoful (tal.) - karanfil 

gavan - bogati škrtac 

gentleman (engl.) - gospodin, otmjen čovjek 
gvanat (tal.) - rukavica 


in continuo (lat.) - neprekidno 
in corpore (lat.) - osobno 
inkanat (tal.) - dražba, javna prodaja 


kapricirati se (tal./ franc.) - biti mušičav, hirovit, tvrdoglav; 
tvrdoglavo ustrajati 

karniša (franc.) - prečka iznad prozora za vješanje zastora, zastornica 
katriga (tal.) - stolac 

konte (tal.) - grof 

kontesa (tal.) - grofica 

kontrabanda (tal.) - krijumčarenje 

krtol - košara 

kvartin (tal.) - četvrt litre 


lumin (tal.) - svjećica, žižak (za mrtve) 


malicija (lat.) - zloba, pakost 
maškalcun (tal.) - nitkov, hulja 
milun (tal.) - dinja 


muskat, muškat (tal.) - vrsta mirisavoga grožđa i vino od njega 
muzirati (franc.) - pjeniti se, pjenušati se 


never (engl.) - nikad 
niente (tal.) - ništa 


orij - orah 
ošpital (tal.) - bolnica 
otočento (tal.) - 19. stoljeće 


paramenti (lat.) - crkveni ukrasi, crkveno ruho i sl. 

parentesa (grč.) - riječ ili rečenica u zagradama 

paroksizam (grč.) - vrhunac, kulminacija 

pinezi - novci 

pitur (tal.) - slikar; ličilac 

pjatanca (tal.) - jelo, objed, obrok 

poltrona (tal.) - naslonjač, fotelj, stolica s naslonom 

praska - breskva 

preambula (lat.) - uvodni dio ugovora ili zakona; predgovor, uvod 
uopće; prenes: okolišanje u govoru 


renomist (franc.) - brbljavac, hvalisavac, razmetljivac 
rišpetat (tal.) - poštovati 
ružulin - vrsta likera 


salonrok (njem.) - salonski kaput, svečani dugi kaput 
seičento (tal.) - talijanski naziv za 17. stoljeće, doba baroka 
sinjorina (tal.) - gospođica 

soareja (franc.) - večernja priredba, sijelo 

sonoran (lat.) - zvučan, zvonak 

spleen (engl.) - tuga, dosada, sumornost, zlovolja 

sterling (engl.) - novčana jedinica u Engleskoj 


šjora (tal.) - gospođa 
škanjet (tal.) - podnožnik, klupčica 


štukatura (tal.) - gipsanje, rad u gipsu, osobito na stropu sobe 
šudar (tal.) - ubrus, rubac, marama 

šufit (tal.) - tavan, potkrovlje, mansarda 

šulferini (tal.) - šibice, žigice 


tartaruga (tal.) - kornjača; kornjačevina 

tasa (tur.) - pladanj, poslužavnik 

tiepoleskan - u stilu Giovannija Battiste Tiepola (1696-1770), 
venecijanskog slikara 

traktirati (lat.) - ugošćivati, častiti 

tratamenat (tal.) - gozba, gošćenje 


vis-A-vis (franc.) - nasuprot, sučelice 

višta (tal.) - pogled, vidik 

volterijanski - prema volterijanac, pristaša Voltairea, francuskog 
pisca, povjesničara i prosvjetitelja iz doba prosvjetiteljstva; slobodni 
mislilac, prosvjetitelj; buntovnik, prevratnik 


well (engl.) - dobro 
yes (engl.) - da 
zobulja - stoklas, divlja zob, trava nalik na zob 


ženiran (franc.), zbunjen, u neprilici; posramljen 


Bilješka o autoru 


Milan Begović 
(Vrlika, 19. 1. 1876. - Zagreb, 13. 5. 1948.) 


Osnovnu školu završio je u Vrlici, a realnu gimnaziju Splitu. U 
Zagrebu je od 1894. godine studirao prirodne znanosti. Zbog 
nepovoljnih materijalnih okolnosti 1896. godine prekida studij i odlazi 
u Split, gdje je službovao kao gimnazijski suplent. Godine 1897. odlazi 
u Beč na studij slavistike i romanistike. Prekidajući studij, radio je kao 
gimnazijski suplent u Zadru (1898-1899) i Splitu (1900-1903). 
Diplomirao je 1903. godine. Po završetku studija bio je gimnazijski 
profesor u Splitu i Zadru. Godine 1909. odlazi u Hamburg gdje je 
isprva volonter, a zatim dramaturg (1910) hamburškog Deutsches 
Schauspielhaus, te od 1911. i suradnik Theater-Akademie. Godine 
1912. napušta Hamburg da bi preuzeo mjesto redatelja i dramaturga u 
bečkom kazalištu Neue Wiener Biihne. U to vrijeme radio je i kao 
ugovorni dramaturg i glavni redatelj novosadskoga kazališta. Po 
povratku u Zagreb (1920) bio je profesor na Glumačkoj školi u 
Zagrebu, a od 1927. godine ravnatelj je Drame Hrvatskog narodnog 
kazališta. Od 1929, kada je razriješen s mjesta ravnatelja zbog aluzija 
na aktualne političke prilike koje sadrži njegova drama Hrvatski 
Diogenes, pa do 1932. godine, kada je umirovljen, radio je kao 
gimnazijski profesor. 1945. Sud časti Društva književnika Hrvatske 
proglasio ga je "fašistom', pa nakon Drugog svjetskog rata živi 


povučeno. Bio je suradnik brojnih časopisa (Novosti, Suvremenik, Večer 
i dr.), te urednik Kritike (1921-1922) i Savremenika (1923). Uredio je dva 
sveska antologije Hrvatska proza XX. stoljeća (1943). Za potrebe 
kazališnog repertoara prevodio je djela Goethea, Goldonija, Ibsena, 
Schillera, Pirandella, Wildea i dr. 


Svoju prvu pjesmu, Nad spomenikom Viških junaka (Novi list, 1891), 
objavio je povodom 25. godišnjice Viške bitke. Dvije godine poslije 
objavio je zbirku pjesama Gretchen, a 1896. godine tiskao je zbirku 
Pjesme. Prve Begovićeve zbirke nije zapazila ni publika niti kritika, ali 
je svojom trećom zbirkom, Knjiga Boccadoro (1900), uspio osvojiti 
kritičare, kao i one pisce koji su u raspri mladih i starih stali na stranu 
mladih. Godine 1904. objavio je zbirku Život za cara, ciklus od 18 
pacifistički intoniranih soneta nadahnutih Rusko-japanskim ratom. 
Povodom 400 godina hrvatskog pjesništva (1910) piše Hrvatsku pjesmu, 
da bi se ljubavno-erotskoj poeziji zastupljenoj u Knjizi Boccadoro, vratio 
poezijom iz zbirke Vrelo (1912). 


Autor je formom izrazito inovativnog i prema riječima autora 
autobiografskog romana Dunja u kovčegu (1921), zatim polifonog, 
građanskim društvom zaokupljenog romana Giga Barićeva (1940), koji 
je isprva pod naslovom Grga Barićeva 1 njezinih sedam prosaca izlazio 
kao roman-feljton dnevnog lista Novosti (1930-1931), te posmrtno 
objavljenog povijesnog romana Sablasti u dvorcu (1952). 

Pisao je i kraća prozna djela u kojima nerijetko spaja realističku 
problematiku i fantastiku (Kvartet, 1936; Puste želje, 1942). Novele, kao 
i brojni Begovićevi eseji, feljtoni, prikazi te putopisi (Put u Italiju, 
1942), isprva razasuti po časopisima, sakupljeni su i objavljeni u Kritici 
1 prikazima (1943) i Umjetnikovim zapiscima (1943). 


Prvo Begovićevo dramsko djelo, dramolet Pod ciganskim šatorom, 


nastaje 1894. godine. Dvije njegove rane drame, Marko Marulić, nastala 
u koautorstvu s Gajom Bulatom i Vinkom Lozovinom i Za tuđu sreću, 
izvedene u Splitu 1901, smatraju se izgubljenima. Tročina mitološka 
drama Myrrha (1902) govori o incestuoznoj vezi ciparskoga kralja 
Kinire i njegove kćeri Mire. 

U zbirci Male komedije (1921) objavio je nekoliko artističkih jednočinki 
(Menuet, Venus Victrix, Slatka opasnost, Biskupova sinovica, Čičak, Pred 
ispitom zrelosti, Cvjetna cesta) koje su izvođene u prvom desetljeću 
dvadesetoga stoljeća. U tim duhovitim kratkim tekstovima naglasak je 
na efektnom zapletu, na fabuli, a sveprisutna erotika i ironija 
nagovještaj su kasnijih Begovićevih djela. 

Modernističkim strujanjima hrvatskog kazališta priklonio _ se i 
povijesnom dramom s melodramatskim obilježjima Gospođa Walewska 
(1906), smještenom u Napoleonovo vrijeme, te rodnim zavičajem 
obilježenom realističkom dramom Stana Biučića (1909). Komedija Laka 
služba (1915) zbog militarističke propagande bila je povod napadima 
na Begovića u međuratnom razdoblju. 

Drugo izuzetno plodno razdoblje Begovićevog dramskog stvaralaštva, 
kada nastaje veliki broj njegovih djela, otpočinje nakon njegova 
povratka u Zagreb 1920. i traje do tridesetih godina. Dramama 
Pustolov pred vratima (1926), podsviješću zaokupljenom i formom 
složenom dramom u devet slika, i Bez trećeg (1931), inačicom 
posljednjeg poglavlja romana Giga Barićeva, doživio je i izniman 
međunarodni uspjeh. U tom razdoblju Begović piše i druge svoje 
drame: Svadbeni let (1922), Božji čovjek (1924), dramatizaciju Šenoina 
Diogenesa naslovljenu Hrvatski Diogenes (1928), komediju Amerikanska 
jahta u splitskoj luci (1930), libreto za Gotovčevu operu Ero s onoga 
svijeta (praizvedba opere 1935, objavljen 1936), te Čovjek je slabo 
stvorenje (1935), Dva prstena (1935) i I Lela će nositi kapelin! (1936). 
Posljednje Begovićevo dramsko djelo je Badnje veče Katice Degrelove 
(nastala 1938, objavljena 1981). 


Venus Victrix, "jednostavna, čista i kompaktna jednočinka" (Senker), 
prva je izvedena Begovićeva drama (1905), koja oživljava svijet 
medičejske renesanse i njene umjetnosti, kroz konvencionalni ljubavni 
trokut, brak starijeg muškarca, pedanta, ljubitelja starina i umjetnosti, i 
mlade žene koja bježi sa mladim kondotijerom Alberigom. Sličnu 
temu ima i Biskupova sinovica, smještena u Francusku u 18. stoljeću, u 
vrijeme rokokoa. 


Drama Božji čovjek preljub i seksualnost smješta u egzotičnu i mitsku 
dalmatinsku Zagoru. Mara, mlada žena probuđene seksualnosti koja 
žudi za idealnom ljubavi "razapeta" između vitalnog i fizički 
privlačnog hajduka Krstana i svog zaručnika, kasnije muža, svećenika 
Damjana, propovjednika duhovne ljubavi. Ljubavni zaplet kroz 
Damjanove propovijedi produbljuje se i postaje "parabola o životu, o 
borbi duše i tijela, o grijehu, kajanju i oprostu, o sublimaciji 'senzualne 
erotike u duhovnu!" (Senker). 


Eksperimentalna drama Pustolov pred vratima, ekspresionističko, 
avangardno uprizorenje "priviđenja", oslanja se na Hauptmanna i 
Pirandella, a dijelom i na psihoanalizu. Radnju pokreće Smrt 
(Neznanac, odnosno devet drugih lica koja tumači isti glumac), koja 
Djevojčinu žudnju za životom želi pretvoriti u rezignaciju, gnušanje i 
žudnju za smrću. Uz groteskni odmak suprotstavljaju se ljubav i smrt, 
java i san, mašta i zbilja, da bi niz neuspjelih pokušaja "življenja" 
završio Ništavilom. Begović pri tom "život" kojega Djevojka ne dobiva 
predstavlja kroz masovnu kulturu "ludih dvadesetih", irealne "postaje 
djevojčinog putovanja posuđene iz popularnih ljubavnih romana u 
nastavcima, larmoajantnih nijemih filmova, opereta, glazbenih revija, 
modnih časopisa, bulevarskog tiska, turističkih prospekata i drugih 
sredstava kreiranja i nadziranja ukusa gradskog stanovništva u prvom 
međuratnom desetljeću, u tom kratkom razdoblju intenzivnog 
opuštanja od ratnih tjeskoba, obnavljanja i slavljenja života kroz 
neobuzdanu zabavu i igru" (Senker). 


Pustolov pred vratima kod nas ima ograničeni, a u inozemstvu veliki 
uspjeh, osobito u Italiji gdje je dva puta postavlja u to doba slavni 
redatelj Anton Giuglio Bragaglia. 


Amerikanska jahta u splitskoj luci odmak je od groteske i avangarde, 
zaokret prema realizmu i konvencionalnosti, odnosno prema publici. 
Begović je imao namjeru napisati opširni društveni roman o Splitu, a 
ova comedie de meurs (komedija manira) jedini je rezultat te ambicije. O 
Splitu progovara vojnovićevski sentimentalno, ali i izrazito ironijski i 
duhovito. Za razliku od većine drugih Begovićevih drama, dva ženska 
lika bore se za jednog muškarca ("dolarska princeza" Phoebe, 
"građanska sentimentalka" Điđeta, "aristokrat-prosjak" Keko), uz 
uspjele sporedne komične likove konte Ruđe i konte Mome, piljarice 
Jako i lihvara don Vice. Teatarski vrlo vješto prezentiraju se tri 
moguća raspleta, od kojih je dakako samo jedan "realan". 


U drami Bez trećeg u prvom planu su dijalog i psihologija, odnos samo 
dva lika "izdvojena iz života" (Hećimović), Gige i Marka Barića. Bez 
trećeg se često povezuje s drugim činom Krležine drame U agoniji 
(odnos Laure i Križovca). Giga i Marko su suvremeni Odisej i 
Penelopa, međutim izvrnuti iz perspektive nestanka patrijarhalnih 
odnosa koji su potrebni da bi se ponovno uspostavio sklad. 
Nerazumijevanje i ljubomora dva razdvojena i po svemu suprotna 
lika rezultiraju nasiljem i ubojstvom. 


Bez trećeg je najuspješniji Begovićev komad u inozemstvu, samo u 
Njemačkoj u periodu od četrdesetak godina izveden je više od 100 
puta. 


Begovićevo dramsko stvaralaštvo obilježeno je modernističkim 
postupcima među kojima se ističe žanrovski sinkretizam. Njegov 
stalni interes ostat će erotika i obrada ženskih likova. Sklon je 


eksperimentu, ekspresionističkoj i avangardnoj poetici međuratnog 
doba, prema stranim uzorima koje dobro poznaje i na koje se snažno 
oslanja, ali i podilaženju publici, zbog čega je kritika osporavala 
vrijednost —— njegovog —— djela, smatrajući — ga, današnjim 
filmskokritičarskim žargonom rečeno, "zanatlijom" a ne izvornim 
umjetnikom. U središtu Begovićevog interesa je teatar, scena, a ne 
sami književni tekst. 


Između dva rata gotovo sve drame praizvedene su mu u HNK u 
Zagrebu i mnogo puta izvođene u drugim kazališnim središtima 
Hrvatske i Jugoslavije. Izvođen je u Pragu, Brnu, Beču, Bergenu, Oslu, 
Sofiji, Budimpešti, Rimu, Hamburgu, Weimaru, Berlinu, Parizu, 
Philadelphiji, New Yorku, Južnoj Americi i drugdje, što ga čini 
najpoznatijim našim autorom u inozemstvu. 

Bilješke 


LI Galatea - u starogrčkoj mitologiji morska nimfa, kći Nereja i Doride, zaljubljena 
u pastira Ahisa odbila je ljubavne ponude diva Polifema 


2I 4 la Alessandro Tassoni (franc.) - na način Alessandra Tassonija, talijanskog 
pjesnika (1565-1635) 


BI Aleardi, Aleardo (1812-1878) - pravo ime Gaetano, talijanski književnik, pristaša 
pokreta za ujedinjenje Italije, u pjesmama veliča ljepotu i povijest svoje zemlje; 
uzor mu je Byron 


El O, donne ingrate (tal.) - O, nezahvalne žene 

BI bona fide (lat.) - u dobroj vjeri, dobronamjerno 
ll ad litteram (lat.) - doslovno 

Il Si! Giusto! (tal.) - Da! Točno! 

I E perche no? (tal.) - A zašto ne? 

BI Che parole! (tal.) - Kakvih li riječi! 

LI Zittle konte (engl.-tal.) - mali grof 

LU I know (engl.) - ja znam 


U2 Titianus Vecellius - Tizian (1490-1576) - čuveni venecijanski slikar iz doba 
visoke renesanse 


UBI very nice (engl.) - vrlo lijepo 
LSI sma che (tal.) - ma što! 

Sl grazie molte (tal.) - puno hvala 
LSI ber Dio (tal.) - za Boga 

UZ smalum omen (lat.) - zao znak 


UŠI Titianus Vecellius pinxit Anno Domini 1530. (lat.) - Titianus Vecellius slikao 
godine Gospodnje 1530. 


LI ut crepidae docent (lat.) - tako cipele dokazuju 
120 in effigie (lat.) - u slici 


IZU old boy (engl.) - stari dečko 
221 un tesoro (tal.) - blago, bogatstvo 
[581 Yes, my darling! (engl.) - Da, draga moja! 


24 Good night, miss Phoebe, I will go to sleep... (engl.) - Laku noć, gospođice 
Phoebe, ići ću na spavanje... 


25 Triton - u grčkoj mitologiji bog morskih dubina s ljudskim tijelom i ribljim 
repom, sin Posejdonov 


261 madame la comtesse (franc.) - gospođa grofica 


2/1 Ariosto, Ludovico (1474-1533) - talijanski pjesnik renesanse, glavno djelo ep 
Mahniti Orlando. 


[281 Machiavelli, Niccolo (1469-1527), talijanski povjesničar i političar, autor knjige 
Vladar u kojoj smatra da su za stvaranje jake vlasti dopuštena sva sredstva bez 
obzira na moral 


121 de quibus (lat.) - od čega, odakle 

15% ingrata progenies (lat.) - nezahvalna mladež 

BU comme il faut (franc.) - kako treba, kako dolikuje 

52 Bon viaggio! Vento in puppa! (tal.) - Sretan put! Vjetar u krmu! 


B5I in parentesi (lat.) - u zagradama 


